Azərbaycanda ən təhlükəli virus budur - AÇIQLAMA - VİDEO | KONKRET\nAzərbaycanda ən təhlükəli virus budur - AÇIQLAMA - VİDEO\n13 Mart, 2020 - 15:27 1.8 K\nBu gün dünyanın ən nüfuzlu nəşrlərinin manşetlərini koronavirus haqqında xəbərlər bəzəyir. Demək olar ki, hər gün virusa yoluxma halları ilə bağlı statistik rəqəmlər açıqlanır. Təəssüflər olsun ki, ən yüksək səviyyədə həyata keçirilən tədbirlərə baxmayaraq Azərbaycanda da virusa yoluxma halları müşahidə olunur. Hökumət Koronavirus təhlükəsini aradan qaldırmaq və virusa yoluxma hallarını minimuma endirmək üçün bütün operativ tədbirləri həyata keçirir. Bununla bağlı Nazirlər Kabineti yanında yaradılan operativ qərargah öz işinin öhdəsindən uğurla gəlir.\nEyni zamanda virus təhlükəsinin yüksək olduğu qonşu ölkələrlə sərhədlər qapadılır, dezinfeksiya işləri aparılır, ən əsası isə həyata keçirilən bütün tədbirlər birbaşa ölkə prezidentinin nəzarətində saxlanılır. Lakin təəssüf hissi ilə qeyd etmək lazımdır ki, görülən işlərə kölgə salmağa çalışan mənfur qüvvələrlə yanaşı, cəmiyyət arasında özünü düzgün apara bilməyən bəzi şəxslər də saxta məlumatlar yaymaqla, əhali arasında təşviş yaratmağa cəhd göstərirlər. Elədikləri hərəkətin yalnış olduğunu dərk etməyən bu cür insanlar özləri də bilmədən cəmiyyətə böyük ziyan vururlar.\nƏsəsən gənc və orta nəslin nümayəndələri hər şeyi lağ obyektinə və gülüş hədəfinə çevirərək, olduqca həssas bir mövzuda dezinformasiya yaymaqla ölkədəki sabitliyi pozmağa cəhd göstərirlər. Ölkəsi üçün faydalı bir iş görmək, dövlətinə və dövlətçiliyə xidmət etmək əvəzinə cəmiyyətdə koronavirus xofu yaratmağa səy göstərənlər bəlkə də bilməyərəkdən qara qüvvələrin dəyirmanına su tökürlər. Yersiz zarafatlara və lazımsız hərəkətlərə vərdiş edən belə gənclər müxtəlif sosial şəbəkə qrupları vasitəsi ilə yalnış məlumatlar yayıb əhali arasında təşvişə səbəb olmaqla, cinayət məsuliyyəti daşıdıqlarının belə fərqinə varmırlar. Bu gün ölkəmizdə hökm sürən sabitliyi yalnış və saxta məlumatlar yaymaqla təhlükə altına atan bu cür gənclər sonradan Azərbaycanın inkişafını gözü götürməyən qüvvələrin əlində alətə çevrilərək, hər cür neqativ işlərə cəlb olunurlar. Bu gənclər anlamırlar ki, dünyada gedən siyasi mübarizələr fonunda, ölkələrin dözümlülük dərəcəsinin və iradə qabiliyyətinin yoxlanıldığı bir vaxtda olduqca ciddi mövzunu zarafat və lağ obyektinə cevirməklə dövlətin imicinə zərbə vururlar.\nMusa Qasımlı: ”Şaiyə yayan insanlar xaricdəki anti-Azərbaycan qüvvələrinin niyyətlərinə xidmət etmiş sayılırlar”\nMövzu ilə bağlı fikirlərini KONKRET.az-la bölüşən millət vəkili Musa Qasımlı bildirib ki, saxta informasiya yayanlar dövlətimizin qanunları qarşısında cavab verməlidirlər:”Bizim dövlətimizin informasiya təhlükəsizliyi çox ciddi şəkildə qorunmalıdır. Azərbaycan azad və demokratik bir ölkədir. Jurnalistlər və digər insanlar azad şəkildə fikirlərini ifadə edirlər. Amma saxta məlumat yayan şəxslər qanun qarşısında cavab verməlidirlər”.\nMusa Qasımlı – millət vəkili\nMusa Qasımlının sözlərinə görə, bütün dünyada Koronavirusa qarşı mübarizə tədbirləri aparılır:”Azərbaycanda da bu istiqamətdə çox ciddi tədbirlər görülür. Nazirlər Kabineti yanında operativ qərərgah yaradılıb. Televiziyalarda profilaktik tədbirlərin necə aparılmasına dair video çarxlar nümayiş etdirilir. Belə bir şəraitdə şaiyə yayan insanlar xaricdəki anti-Azərbaycan qüvvələrinin niyyətlərinə xidmət etmiş sayılırlar. Amma həmin şəxslər bilməlidirlər ki, Azərbaycan xalqı 90-cı illərin əvvəllərinin yaranmasına qətiyyən imkan verməyəcək. Azərbaycan xalqı müdrikdir və dövlətimiz də çox güclüdür. Yalan və saxta məlumat yayanlar qanunun bütün sərt üzü ilə cəzalandırılmalıdır”\nƏhməd Qəşəmoğlu: “Biz hadisələrə daha təmkinli reaksiya sərgiləməyə, özümüzü daha mədəni və mənəvi cəhətdən yüksək göstərməyə çalışmalıyıq”\nMövzunu şərh edən sosioloq Əhməd Qəşəmoğlu isə deyir ki, bu cür həssas məsələlərin zarafat obyektinə çevrilməsinin səbəbi cəmiyyətdə qeyri-ciddi insanların olması ilə bağlıdır: “Bu da əsasən ailədəki tərbiyə sistemindən asılıdır. İnsanlar dərk etməlidirlər ki, dünyada qloballaşma prosesi sürətləndikcə bütün ölkələrdə cəmiyyətlər mürəkkəbləşir. Mürəkkəbləşən cəmiyyətdə isə bizim daha da həssas olmağımız vacibdir. Ola bilər ki, 50-100 il bundan qabaq hansısa məsələnin zarafat obyektinə çevrilməsi cəmiyyətə ciddi təsir göstərmirdi. Amma cəmiyyət mürəkkəbləşdikcə insanların əsəbləri də gərginləşir, proseslər aktivləşir. Belə bir dönəmdə isə insanların daha ayıq olması və hadisələri düzgün şəkildə analiz etməsi olduqca əhəmiyyətlidir”.\nƏhməd Qəşəmoğlunun sözlərinə görə, Yaponiya sünami təhlükəsi ilə üz –üzə qaldıqda insanlar hər şeyə təmkinlə yanaşdı və bu davranış sayəsində Yapon cəmiyyətinin dünyadakı nüfuzu xeyli artdı: ”Yəni yaponlar ölkədə baş verən faciəvi hadisəyə qışqırıb-bağıraraq yox, təmkinlə reaksiya verdilər. Ölkədə sabitliyin pozulmasına və təşvişin yaranmasına şərait yaratmadılar. İndi yaranmış koronavirus təhlükəsi ilə bağlı saxta xəbərlərin yayılması, əhali arasında təşvişə səbəb olacaq şaiyələrin buraxılması cəmiyyət olaraq inkişaf səviyyəmizin göstəricisi kimi xarakterizə olunur. Ona görə də, biz hadisələrə daha təmkinli reaksiya sərgiləməyə, özümüzü daha mədəni və mənəvi cəhətdən yüksək göstərməyə çalışmalıyıq. Belə olduqda ölkə daxilində panikaların yaranmasının qarşısı alınar və insanların bir-birilərinə olan güvənləri daha da artar”.\nAzad İsazadə: ”Yoxlanılmayan və öz təsdiqini tapmayan saxta məlumatların sosial şəbəkələrdə yayılması qətiyyən yolverilməzdir”\nPsixoloq Azad İsazadə isə saytımıza açıqlamasında bildirib ki, belə məlumatların yayılmasının mənfi tərəfləri olduqca böyükdür: ”Psixoloji məqamları götürsək, belə saxta məlumatların yayılması insanları panikaya sürükləyir. Yoxlanılmayan və öz təsdiqini tapmayan saxta məlumatların sosial şəbəkələrdə yayılması qətiyyən yolverilməzdir. Hər hansı bir məlumatı yayarkən daha diqqətli olmalı və məsuliyyət daşımalıyıq”.\nPsixoloq deyir ki, burada söhbət təkcə təşvişdən getmir: ”İnsanlar həm də psixoloji olaraq koronavirusa yoluxmaqdan qorxurlar. Bu cür yalnış məlumatları oxuyarkən isə real xəstəlik qazanırlar. Belə olan təqdirdə isə koronavirus fobiyası ilə yaşayan şəxs virus daşıyıcısı olan insandan daha gec müalicə olunur. Bütün bunlarla yanaşı, yayılan saxta məlumatlar insanlar arasında təşvişə səbəb olur ki, bu da öz növbəsində ölkədə sabitliyin pozulmasına təsir göstərir. Həmçinin bir sıra daxili –siyasi problemlərin yaranmasına yol açır. Odur ki, ilk növbədə insanların karantin qorxusunun qarşısı alınmalı və rəsmi məlumatlar çoxalmalıdır. Eyni zamanda saxta məlumatlar yaymaqla bu cür ciddi məsələni lağ obyektinə çevirən insanlar dərindən düşünməli və atdıqları addımın məsuliyyətini dərk etməlidirlər”.\n02 Aprel, 2020 - 01:25 166


Kəmaləddin Heydərov sağ əlini "kəsdi" - Qadın generalı işdən qovdu - EKSKLÜZİV » Beynəlxalq İnformasiya Agentliyi\nOxunub:171 / 23 okt 09:35siyaset, gundem\nBildiyimiz kimi, Fövqəladə Hallar Nazirliyinin (FHN) mətbuat katibi Oqtay Bayramov işdən ayrılması ilə bağlı mediaya açıqlama verib. O, FHN-dən getməsini ailə məsələləri ilə əlaqələndirib.\nYenicağ.az-ın etibarlı mənbədən əldə etdiyi məlumata görə, FHN-də ixtisarlar davam edir. Belə ki, Kəmaləddin Heydərov ən yaxın adamlarından birini, sağ əli kimi tanınan – uzun illər onunla çiyin-çiyinə çalışmış, Fövqəladə Hallar Nazirliyinin Kadr Siyasəti Baş İdarəsinin rəisi, general-mayor Sevda Şirinovanı da tutduğu vəzifəsindən uzaqlaşdırıb. Faktla bağlı Nazirliyin nə mətbuat xidməti, nə də ictimaiyyətlə əlaqələr şöbəsinin rəisi ilə əlaqə saxlamaq mümkün olmadı. Çünki hər iki şöbənin rəhbərləri də işdən azad olunub.\nKəmaləddin Heydərov istefa ərizəsi yazıb? - İddia siyaset FHN-dəki ixtisarlarla bağlı - Açıqlama sosial Kəmaləddin Heydərov və Azad Rəhimovdan qaçqınlara 30 min dollar yardım siyaset Kəmaləddin Heydərov Naftalanda vətəndaşları qəbul edəcək siyaset Kəmaləddin Heydərov Türkiyə səfirini qəbul edib siyaset, gundem


Astarada yeni məktəb binaları açıldı - XALQQAZETI.COM\nAstarada yeni məktəb binaları açıldı\nRayonun Qapıçıməhəllə kənd ümumi orta, Lomin və Düriyyə kənd ibtidai məktəbləri üçün inşa edilən yeni məktəb binalarının açılışı sakinlərin böyük sevincinə səbəb olmuşdur.\nBu kəndlərdə keçirilən səyyar qəbul və görüşlərdə sakinlər məktəb binasının tikintisinə ehtiyac olması barədə təkliflərini və arzularını bildirmişdilər. Nəhayət, rayon rəhbərliyinin səyləri ilə bu il Qapıçıməhəllə kəndində 96, Lomin və Düriyyə kəndlərində 56 şagird yerlik modul tipli yeni məktəb binaları tikilib istifadəyə verilmişdir.\nQapıçıməhəllə kənd ümumi orta məktəb binasının açılışında rayon icra hakimiyyətinin başçısı Qəzənfər Ağayev çıxış edərək sakinləri bu əlamətdar gün münasibəti ilə təbrik etmişdir. O, bildirmişdir ki, böyük inkişaf yolunda olan müstəqil dövlətimizdə bütün sahələrə olduğu kimi, təhsilə də xüsusi diqqət yetirilir. Təhsil müəssisələrinin maddi-texniki bazasının möhkəmləndirilməsi və tədrisin keyfiyyətinin yaxşılaşdırılması mühüm məsələ kimi həmişə dövlətin diqqət mərkəzindədir. Son illər Astara rayonunda qırxdan çox yeni məktəb binası tikilmiş və əsaslı təmir olunmuşdur. Elə bu nümayəndəliyin ərazisində Suparibağ, Rüdəkınar kəndlərində tikilən məktəblərdən sonra artıq üçüncü məktəb istifadəyə verilir. Bu tədris ilində rayonda beşinci yeni məktəbdir ki, istifadəyə verilir. Gələn ay Burzubənd kənd tam orta məktəbi üçün inşa edilən 360 şagird yerlik məktəb binası da müəllim və şagirdlərin istifadəsinə veriləcək. Bütün bunlar rayonda təhsilin keyfiyyətinin artırılması üçün əlverişli zəmin yaradır.\nYeni məktəblərin istifadəyə verilməsi tədbirlərində çıxış edən valideyn, müəllim və şagirdlər də son illər rayonda aparılan geniş abadlıq və quruculuq işlərinə görə ölkə başçısı İlham Əliyevə dərin minnətdarlıqlarını bildirmişlər.\nSonra 18 dekabr 2019-cu il tarixdə Bakı şəhərində Azərbaycan Britaniya Kollecinin təşkil etdiyi STEAM üzrə 5-ci sərgidə “Voltran” robototexnika üzrə yay məktəbinin iştirakçısı olan Astara rayonunun məktəbliləri Elnur Məmmədov və Salih Atakişizadənin qızıl, Sadiq Məmmədov və Saleh Məmmədovun isə gümüş medal qazandıqları, sertifikat və qiymətli hədiyyələrlə mükafatlandırıldıqları barədə məlumat verilmişdir. Qeyd edilmişdir ki, Elnur Məmmədov "Panqolin" robotu ideyasına görə "ideya çempionu" adına layiq görülmüşdür.\nRayon rəhbəri qaliblərin əl işləri ilə tanış olmuş, layihədə ən yüksək mükafata layiq gəldiklərinə görə onları təbrik etmiş, uğurlarının davamlı olmasını arzulamış, xatirə şəkli çəkmişdir.\n20 Dekabr 2019 23:49 - XƏBƏRLƏR


“Nazirlər Kabinetinin xalqdan, onun dərdindən, problemindən xəbəri yoxdur ” -Tural Abbaslı - Busaat.az\n“Nazirlər Kabineti insanların həyatına təsir edəcək qərarlar verməlidir”\nSon günlər çıxışları ilə sosial şəbəkələrdə daha çox müzakirə obyektinə çevrilib. Ağ Partiyanın sədri, gənc siyasətçi Tural Abbaslı suallarımızı cavablandırıb.\n– Bir vətəndaş olaraq ölkədəki karantin qaydaları sizi nə qədər qane edir və hansı qaydaların tətbiq edilməsini əsassız hesab edirsiniz?\n– Artıq koronavirus infeksiyasının vaksinasiyası da başlayıb, yəni ölkədə yoluxma əvvəlki templə davam etmir. Bu səbəbdən tətbiq edilən karantin qaydalarında bəzi yumşaldılmaların edilməsi vacibdir. Hansı ki, həmin qaydaların xeyrindən çox, ziyanı var.\nMisal üçün açıq havada maskadan istifadəyə qoyulan qadağanın əleyhinəyəm. Çünki açıq havada bu maskaların istifadə edilməsinin heç bir mənası yoxdur. Təsəvvür edin ki, parkda, hər hansı istirahət məkanında, ara məsafəsi 5-10 metr olan yerdə insan nə üçün maskasını çıxarıb, təmiz hava qəbul etməsin? Maskanın qapalı məkanlarda istifadəsi məcburi olmalıdır. Açıq havada maskadan istifadə etmədikdə cərimə yazılaraq vəzifədən sui istifadə edilir. Belə ki, əgər maska vətəndaşın burnundan aşağı olarsa o zaman hüquq mühafizə orqanları ona cərimə yazır. İnsanlar onsuz da qayğı içindədirlər, müxtəlif problemləri ilə mübarizə aparırlar. Bəzən olur ki, şəxsiyyət vəsiqələrini götürməyi belə unudur, hətta o qədər düşüncəli olurki, yaşı, adı da yadından çıxır, nəinki maskanın burundan aşağı olması. Belə hallarda vətəndaşa 200 manat cərimə yazılır. İlk növbədə bu qaydalar ləğv edilməlidir.\nİkinci əsas məsələ isə metronun açılmasıdır. Avtobusların hərəkətində insan sıxlığı var, 80 nəfəlik avtobusa 120 nəfər doldurulur. Onsuz da orada heç bir sosial məsafə qorunmur. Metro açılmalıdır ki, yerüstü nəqliyyatın yükü azalsın, insan sıxlığı minimuma ensin. Bu yenə də insanların cibinə təsir edir. Həftə sonları nəqliyyat vasitələri işləmir. Axı həmin günlər işləyən müsəssisələr var, insanların şəxsi işləri olur. Bütün bunlar hazırki reallığa cavab verməyən şərtlərdir.\n– Metronun açılması üçün ilk növbədə orada havalandırma sisteminin bərpa edilməsi vacibdir. Görünür bu bir qədər problem yaradır.\n– O zaman vaqonların havalandırma sistemini təkmilləşdirmək lazımdır. Bu bilirsiniz nəyə bənzəyir? Pasiyent gedir həkimə ki, başım ağrayır, həkim də deyir ki, gətir o başı kəsək ağrısı keçsin.\n– Sosial şəbəkələrdə də bu məsələlər müzakirə mövzusuna çevrilir. Təəssüf ki, öz həllini hələ də tapa bilməyib.\n– Məsələ tək metro və maska ilə bitmir. İbadətxanaların, məscidlərimizin hələ də açılmaması inanclı şəxslər arasında xeyrli narazılıq yaradır. Bir ilə yaxındır ki, insanlar cümə namazı qıla bilmirlər. Hansı ki, islam aləmində cümə namazlarının xüsusi yeri var. Heç kimin yadına düşmür ki, ölkədə inanclı şəxslər var.\nBundan başqa şadlıq saraylarınına açılması vacib məsələlərdəndir. Gənclərin ailə qurmaları şadlıq saraylarına görə yubanır. Bu yubanma bizim gələcəyimiz üçün problemlər yaradacaq. Bu qərarlar yenidən dəyərləndirilməlidir. Görünür qərarı kim verirsə onun bəzi məsələlərdən xəbəri yoxdur?\n– Məsələn, kimin?\n– Məsələn, Azərbaycan Respublikasının Nazirlər Kabinetinin xalqdan, onun dərdindən, problemindən xəbəri yoxdur. Şadlıq saraylarında aşbazından, ofisiantından, musiqiçilərindən, sənətçilərindən, fotoqraflarından, video çəkənlərindən, saraylara qida məhsulları satan müəssisələrindən xəbəri yoxdur. Demir ki, bir ildir toylar yoxdur, bu insanlar necə dolanır? Şadlıq saraylarının fəaliyyətinin dayandırılması böyük bir iqtisadiyyatı iflic vəziyyətinə salıb. Deyirlər toy olsa insanlar daha çox yoluxar. Hazırda işləyən istənilən restorana gedin, görəcəksiniz ki, sosial məsafəni qorumaq şərti ilə hər stolda 6 nəfər oturub, onların da çoxunun içərisi müştəri ilə dolu olur. Eyni anda restoran 150-200 nəfər müştərini qəbul edir. Elə həmin anda restorana gəlin və bəy paltarı ilə biri girsə anındaca cərimələnəcəklər. Bu məntiqsizlikdir axı. Belə olan halda niyə şadlıq saraylarını açımırsınız?\nAvtobusda insanlar bir-birinin belində gedir. Guya metro açılsa sıxlıq olacaq, yoluxma halları çoxalacaq. Sizin bu arqumentiniz bəhanədir. Bütün bunları nəzərə alaraq düşünürəm ki, Nazirlər Kabineti insanların həyatına təsir edəcək qərarlar verməlidir. Yoxsa elə “Babam mənə kor deyib, gəlib gedəni vur deyib” prinsipi ilə yaşamaq olmaz. İnsanların bank öhdəliyi var, komunal ödənişlər etməlidir, ipoteka kreditlərini, təhsil haqqlarını və başqa xərclərini ödəməlidir. Vətəndaşların öhdəsinə düşən bütün öhdəliklər olduğu kimi qalır, amma vətəndaşların hüquqları hələ də bərpa olunmayıb.\n– Sizcə bu koronavirus böyük şirkətlərin məhsullarının daha çox tələbatın olması üçün ortaya atılan bir şoudurmu?\n– Pandemiya dönəmində müxtəlif korporasiyalar gəlirlərini artırdılar, bəzi şirkətlər sıradan çıxdı, bəziləri daha çox aktual oldu. İnsanları yeni yaşayış tərzini təlqin etdilər. İçi biz qarışıq yeni yaşam forması təqdim olundu və bizə qəbul etdirildi. Yeni yaşam adətləri formalaşdırıldı. Hər yeni formanın yeni bazarı, yeni məhsulu var.\n– Söhbət hansı yaşam tərzindən gedir?\n– Misal üçün internet istifadəçilərinin, onlayn satışın sayı artdı, onlayn təhsilə keçid edildi. Çox məhsullar öz əhəmiyyətini itirdi, başqa məshullar dəyərə mindi.\n– İndiki halda əsas məsələ sözügedən rejimə öyrəşməkdirmi?\n– Əsas məsələ sənin bu vəziyyətdən necə çıxmağındır. Hər bir dövlət öz təhlükəsizliyini qoruya bilməli, özünün elmi, sosioloji araşdırma mərkəzləri olmalıdır. Dünya nə istəyir edə bilər. Əlbəttə ki, gəlib bizdən nə istədiyimizi soruşmayacaqlar. Biz özümüz özümüzə cavabdeh olmalıyıq.\n– İndi deyirsiniz ki, bizim sosial araşdırmalar mərkəzimiz, elmimiz yoxdur?\n– Yox səviyyəsindədir. Elmimizə cavabdeh olan ən böyük təşkilat Milli Elmlər Akademiyasıdır. Amma bu gün Milli Elmlər Akademiyası Ramiz Mehdiyevin şəxsi obyekti kimi fəaliyyət göstərir. Hətta bu Akademiyanın mətbuat xidməti Ramiz Mehdiyevin şəxsi dətərxanası rolunu oynayır, yalnız şəxsinə olan fikirlərə cavab verir. Bir soruşan da yoxdur ki, ay Elmlər Akademiyası koronavirusla bağlı heç olmasa vaksin hazırlanması istiqamətində bir fikir, ilkin addımlar atdınızmı? 3 həkim bir araya gəlib bu mövzunu müzakirə etdimi? Virusla mübarizə üçün labaratoriya quruldumu, alimlərimiz tərəfindən hər hansı təkliflər verildimi, gələcəkdə anonsu verilən virusla bağlı hansısa profilaktik təkliflər, mülahizələr oldumu? Olmadı… Onlar bütün günü vəzifədə oturub bina təmir edirlər. Bağ evlərinin alış-verişi ilə məşğuldurlar. O boyda Elmlər Akademiyası dönüb olub böyük bir jek. Siz onların bu istiqamətdə hər hansı bir layihəsini gördünüzmü?\n– AMEA-nın alimlərinin koronavirusa həsr olunmuş şeir müsabiqəsi keçirirək istedad axtarışına çıxdıqlarını daha çox xatırlayıram, nəinki vaksin axtarışına.\n– Görürsünüz? Doğrudan da bu faciədir, tragikomik bir vəziyyətdir. Bir müddət ölkədə maska çatışmamazlığı yaranmışdı. Xarici dövlətlər onların ərazisindən keçən maskalara əl qoyurdular. İndi bir anlıq düşünün ki, Çin, Almaniya, Amerika bizə vaksini satmasaydı nə olacaqdı? Əgər desəydilər ki, mənim alimimin ixtira etdiyi peyvəndi satmıram, məhdud saydadır, o da mənim vətəndaşlarıma ancaq çatacaq. Onda biz oturub məhv olmalı idik ki, bizim elmimizə cavabdeh olan adamlar şərab istehsal edir? Yaxud da Azərbaycan Dövlət Tibb Universitetimiz bazarxanaya çevrilib? Bütün bunlar nəzərə alınmalıdır.\n– Belə çıxır ki, pandemiya bizə medalyonun digər üzünü göstərdi.\n– Əlbəttə ki… Bu boşluqlar pandemiya dönəmində bariz şəkildə üzə çıxdı. Axı biz niyə Çindən asılı olmalıyıq? Hanı bizim təhlükəsizlik konsepsiyamız? “Covid-19”-a minnətdar olmalıyıq ki, bizim boşluqlarımızı göstərdi. Amma bu boşluqlardan necə nəticə çıxarmışıq? Təəsüf ki, bu da göz qabağındadır.moderator\nAzərbaycanda bu gün koronavirus infeksiyasına 518 yeni yoluxma faktı qeydə alınıb…


Qandidən 5 həyat dərsi » Qadınlar.Co - Qadınlara Özəl Paylaşımlar\nMəsləkinizə diqqət edin. Sizin məsləkiniz, sizin fikirləriniz olacaq. Sizin fikirləriniz sizin sözləriniz olacaq. Sizin sözləriniz sizin əməlləriniz olacaq, əməlləriniz sizin vərdişləriniz olacaq. Sizin vərdişləriniz sizin qiymətiniz olacaq. Sizin qiymətiniz isə sizin taleyiniz olacaq. Öz gələcəyinizi necə görmək istəyirsinizsə, bu yolda inamla addımlamalısınız və uğur qazanmağa çalışmalısınız. Əgər uğur qazanacağınıza inamınız böyükdürsə, demək, mütləq uğur sizinlədir. Birinci dəfədən alınmasa da növbəti dəfələr alınacağına daha inamlı olmalısınız.скачать dle 11.3\n69 043 2


“İqtisadiyyat” ixtisasının tələbələri ingilis dilində İqtisadi forum simulyasiyası keçiriblər | Naxçıvan Dövlət Universiteti\n“İqtisadiyyat” ixtisasının tələbələri ingilis dilində İqtisadi forum simulyasiyası keçiriblər\nNaxçıvan Dövlət Universiteti Tələbə Gənclər Təşkilatının təşəbbüsü ilə ingilis dilində İqtisadi forum simulyasiyası keçirilib. “Pandemiyanın dünya ölkələrinin iqtisadiyyatına təsiri” mövzusunda keçirilən simulyasiyada ali təhsil ocağının tədrisi ingilis dilində olan “İqtisadiyyat” ixtisası üzrə I kurs tələbələri iştirak ediblər.\nUniversitetin rektoru Elbrus İsayev ali təhsil ocağının beynəlxalq əməkdaşlığında tədrisi ingilis dilində olan ixtisasların mühüm əhəmiyyətə malik olduğunu qeyd edib. Bildirilib ki, bu ixtisasların ikili diplom layihələrində iştirakını nəzərə alaraq tədrisi ingilis dilində olacaq ixtisasların sayının artırılması gələcək hədəflər sırasındadır. Rektor oxuduqları ixtisasın tələbələrə verəcəyi gələcək perspektivləri vurğulayaraq öz təklif və tövsiyyələrini çatdırıb.\n“İqtisadiyyat və idarəetmə” fakültəsinin müəllimi Elvin Nəcəfovun moderatorluq etdiyi simulyasiyada tələbələr Azərbaycan, Türkiyə, Pakistan, ABŞ, İngiltərə, Almaniya, İspaniya, İtaliya, Yaponiya dövlətlərini təmsil edəərk həmin ölkələrə pandemiyanın təsir mexanizmləri haqda çıxış ediblər. Tələbələr qeyd ediblər ki, pandemiya ilə əlaqədar olaraq uçuşların dayandırılması, məhsulların ixracının minimal həddə endirilməsi, ölkələrin sərhədlərinin bağlanması, turizm, emal sənayesi və digər iqtisadi sahələrdə durğunluğun yaranmasına və dəyər zəncirinin davamlılığnın pozulmasına gətirib çıxarıb. Təqdimatlarda bildirilib ki, iqtisadi durğunluq virusun yayılmağa başladığı Çin də daxil omaqla ABŞ Avrozona kimi iqtisadi mərkəzlərin tənəzzülə doğru hərəkət etməsinə səbəb olub. Virusun Avropada ən çox yayıldığı ölkə kimi İtaliyanın, Avropa İttifaqının ən güclü iqtisadiyyatı olan Almaniyanın, Avropada Covid 19-un ən çox yayıldığı ikinci ölkə kimi İspaniyanın adı çəkilib.\nSonda ən yaxşı təmsilçi nominasiyası üzrə qalib olan Tuncay Ələkbərov diplom və kitabla təltif edilib, fəal iştirak etdiyinə görə isə Ayşən Əbülfəzli və Əli Qənbərov kitabla mükafatlandırılıb.


16Dekabr | Ana Səhifə - Yazılar - Qəhrəmanı dəlidən?...\nSıradan bir qız, sərsəmlədi. Mediatik olmağa çalışdı və ya hansısa bir planını həyata keçirmək üçün beyin ölçüsündən böyük danışdı. Psixoloqdu deyirlər, məncə deyil. Hər psixologiya oxuyan psixoloq olmur. Psixikanı bilmək və insanların ruhunu ələ almaq gedib auditoriyada müəllim dinləməklə olmir.\nNəysə, bu başqa bir mövzudur. Amma artıq gözümü mazol edən o qız istənilən halda məqsədinə nail oldu. Niyə? O qız planını həyata keçirməyi bacardı. Erməniləri düşmən hesab etməməsi onun öz işidir. Demək ki, qan çəkir. Amma şəhidə dil uzatdı və bu təbii olaraq insanlarda qıcıq yatardı. Hər kəs onu tənqid, təhqir etdi. Sosial şəbəkələrə indiyədək bir-iki dostundan başqa heç kimin tanımadığı o qızı indi hamı tanıyır.\nDeyəcəksiniz ki, Allah kəssin belə tanınmağı. Amması ordadı ki elə "psixoloq" da bunu istəyirdi və amacına nail oldu. Əvvala erməni və ermənipərəst dostlarının alqışını qazandı. İkincisi, mənim düşüncə azadlığım boğulur, həyatım təhlükədədi deyərək, Avropadan sığınacaq alacaq və gedib ordan Azərbaycanı eninə-boyuna söyəcək. Məsələnin başqa və ən vahiməli tərəfi isə əslində onunla eyni düşüncəyə malık olanların olduğunu üzə çıxardı.\nTəəssüf ki, biz hələ beyni kif tutanlardan təmizlənə bilməmişik. Sonra bir qrup daha var. Guya qəhrəmanlıq edərək bu qıza cəza verirlər. Saxta profillər, saxta fikirlər yayaraq işin cürüyünü cıxardırlar. Bəziləri isə məncə elə eyni düşüncədədir və bu vasitəylə ermənilərə xidmət edir.\nMəsələn, dünən tanımadığım bu gəncin səhfəsinə girdim. Artıq qəhrəman ədasıyla yazdığı statuslar və özünü müdafə şəkili və onu alqışlayanlar...\nAha, el birliyi ilə erməni xüsusi təyinat orqanarına tanınmış "psixoloq" hədiyyə etdiniz. Cənablar, bacılar, qardaşlar ictimai qınaq çox yaxşıdır. Məncə də ən yaxşı cəza növüdür. Amma bir çəkisi olan, cəmiyyətə hər hansı bir fikri ilə təsir vasitəsi olan insan olanda. Gərəksiz və cəmiyyət üçün bir məna kəsb etməyən insanları bu qədər vecə alarsaq, daha mühüm məsələlər qalar. Belə tip insanlar hər zaman olacaq. Bu insanların dediklərinin altında yatan əsas məqsədi buraxın rəsmi orqanlar arasdırsın. Tənqid edin, amma onu yerin dibinə soxmaq üçün ondan daha betərini etməyin.\nBizim bütün şəhidlərimiz cox yüksəkdədi. Eləcə də Mübariz! İndi bir psixi problemi olan psixologiya tələbəsinin sərsəmləməsi o yüksəkliyə catacaq? Ya da biz kimi kimdən qoruyuruq? Qəhrəmanı dəlidən? Bu insanarı özlərini bu qədər önəmli saymalarına izn verməyin! Bu qızı da biri oturdub qarşısına, tarixi öyrətsin. Uzaq tarixi bəlkə beyni almaz. Elə Xocalını anlatsın, həyətində topraqla oynayarkən şəhid edilən Zəhradan danışsın. Ya da gördülər olmur, psixoloqa aparsınlar. Müalicə lazımdı, cəmiyyəti xəstə beyinlərdən təmizləməyin fərqli yolları var. Elə "anan, bajın, varın, yoxun…" deməklə iş həll olmur!\nQəhrəmanı dəlidən qorumayın məncə...\nNiyə bir ola bilmirik?... 8 Noyabr 2019, 11:41 12 yaşında təcavüzə uğrayan Aytacın FƏRYADI: “Məni xilas edin!”... 1 Avqust 2019, 11:55 Zəhra ola bildikmi?... 4 İyul 2019, 16:07 Ölmüşdü Ağdam...... 24 İyun 2019, 13:33 Bayramlaşma...... 19 mart 2019, 22:36 Qubadlının açarı!... 1 Sentyabr 2018, 09:01 Sükut gecəsi... 12 Dekabr 2017, 09:35 Müəllimə məktub!... 5 Oktyabr 2017, 14:15 Zəhra gülləsi...... 5 İyul 2017, 09:40 1 may! - bayrammı?..... 1 May 2017, 10:38 Günahmızın ayları...... 4 Aprel 2017, 09:32 Ey, keçmiş insanlar!... 14 mart 2017, 17:35 Şəhid əlləri... 28 Fevral 2017, 09:41 Millətin qaçqın dərdi... 27 Yanvar 2017, 17:29 Hamımız Çingiz olaq!... 24 Yanvar 2017, 12:19 2016-cı ildə yaşadıqmı?... 30 Dekabr 2016, 15:47 Üz qarası!... 16 Dekabr 2016, 10:35 Yorğanı uzun olanlar…... 5 Dekabr 2016, 11:43 Qadına şiddətə susma!... 31 Oktyabr 2016, 09:27 “Qazınızı" alanlar... 23 Oktyabr 2016, 11:12 5 trilyonluq "Kaplunbağa tərbiyəçisi"... 26 Sentyabr 2016, 10:14 Şəhidə xəyanət!... 6 Avqust 2016, 09:05 Mutsuzluq... 25 İyul 2016, 17:30 Ağdamın qara damları...... 23 İyul 2016, 13:19 Kabus dolu gecənin sabahı...... 18 İyul 2016, 15:47 Kabus dolu gecə!... 16 İyul 2016, 18:57 Şəhid olmaq...... 13 İyul 2016, 13:48 "3 dənə iki"... 10 İyul 2016, 18:17 Beyin ölümü keçirən SƏHİYYƏ... 25 İyun 2016, 09:36 "Çöl Qala"... 12 İyun 2016, 10:48 Cəhənnəm mələkləri... 2 May 2016, 15:33 Anam üçün...... 21 Fevral 2016, 15:25


Yevda Avramov: "Azərbaycanda antisemitizm yoxdur"\n2022, 26 İyun, bazar, Bakı vaxtı 08:22\n«Mən Azərbaycanda nəinki 37 faiz, heç 10 faiz də antisemitizm görməmişəm. Bu təşkilatlar necə istəyir yazır. Biz bunların necə işlədiklərini, kimlər üçün işlədiklərini xaricdə də görmüşük. Azərbaycanda təkcə müstəqillik əldə etdikdən sonra yox, sovetlər dönəmində antisemitimz hərəkətləri olmayıb. Bunlar istədikləri rəqəmləri yazırlar. Bu ölkələrə təsir etmək siyasətidir».\nBunu AzadlıqRadiosuna Milli Məclisin deputatı Yevda Avramov Anti-Defamasiya Liqasının (Anti-Defamation League - ADL) dünyada antisemitizm, və ya yəhudilərə qarşı yönəlmiş münasibəti araşdıran rəy sorğusuna münasibət bildirərkən deyib.\nHəmin sorğuda göstərilir ki, Azərbaycan üçün anti-semitizmin faizi 37 olub. Bu, Gürcüstanda olduğundan (32%) çox, Ermənistanda olduğundan (58%) azdır.\n«DÜZDÜR O, ALLAHSIZ SOVET İTTİFAQINDA BELƏ ŞEYLƏR OLUB, ANCAQ... »\nAzərbaycan Dağ Yəhudiləri İcmasının rəhbəri Semyon İxilov da Azərbaycanda antisemitizmlə qarşılaşmadıqlarını bildirir:\n«Düzdür o, Allahsız Sovet İttifaqında belə şeylər olub. Ancaq Azərbaycanda heç vaxt belə şey olmayıb. Biz belə şeyləri araşdırırıq, heç vaxt görməmişik də, eşitməmişik də. Azərbaycanda yüksək tolerantlıq var, antisemitizm yoxdur. Burda heç vaxt antisemitizm olmayıb. Azərbaycan xalqının xarakteri belədir, tolerant xalqdır.\nQonşuya dost, yaxın adam kimi yanaşırlar. 37 faiz, bilmirəm nə qədər deyənlər bunu necə müəyyənləşdirib? Bu, doğru deyil. Mənim iki qohumumun həyat yoldaşı azərbaycanlıdır. Burda antisemitizm ola bilərmi? Allah eləsin ki, belə də davam eləsin».\nRəsmi statistikaya görə, Azərbaycanda 20 mindən çox yəhudi yaşayır. Ölkə üzrə 5 sinaqoq fəaliyyət göstərir. Yəhudilərin sıx yaşadığı Qubada iudaizmi öyrədən məktəb, Bakıda yəhudi məktəbi, uşaq bağçası, Bakı Dövlət Universitetində ivrit dili fakültəsi fəaliyyət göstərir.\nQlobal rəy sorğusu: yəhudiləri sevənlər və sevməyənlər


(Bax: “İslam Ansiklopedisi”, İstanbul, 1964, cild 9, səh. 206-207). Məqalədə qısaca deyilir ki, Nəsiminin məhkəməsi və qətli məmluk sultanı əl-Müəyyəd Seyfəddin Şeyxin hakimiyyəti (815-824 hicri və ya 1412-1421-ci miladi illər) və Hələb valisi Yaşbək ibn Abdulla əl-Yusifinin dövründə (818-824 hicri və ya 1414-1424-ci miladi illər) olub.Bu məlumat alimlərimiz tərəfindən sözsüz qəbul olunur və eynilə bütün tədqiqatlara köçürülür. Lakin Nəsiminin məhkəməsi necə keçib, kim əleyhinə danışıb, özü nə cavab verib, qətli haqda sərəncamı kim verib – bütün bunlar oxuculara bəlli deyil. Azens.az-ın məlumatına görə, bundan başqa, Nəsiminin adı və haralılığı haqda məlumat da müxtəlif ərəb mənbələrində müxtəlifdir. Ərəb müəllifləri İbn Həcər Əsqəlani (1372-1449) “Ənba əl-qumr biəbna əl-umr” (“Həyat oğulları haqqında dolğun bilgi”), Şəmsəddin Səxavi (1427-1497) “əd-Da`əllami liəhl əl-qərn ət-tasi” (“9-cu hicri əsrinin əhli üzərinə parıldayan işıq”) və İbn əl-İmdad əl-Hənbəli (öl. 1678) “Şəzərat əz-zəhəb fi əxbari min zəhəb” (“Ölüb gedənlər haqqında xəbərlərdən qızıl dənəciklər”) əsərində aşağıdakı məlumatı verirlər:\n“Bu 820-ci (1417) ildə Hələbdə yaşayan Şeyx Nəsiməddin Təbrizi öldürülmüşdür. O, Hələbdə hürufiyyə məzhəbinin şeyxi idi. Orada onun məsləkdaşlarının sayı artır, küfrü intişar edir və şöhrət qazanır. Onun sərəncamları sultan əl-Müəyyəd Şeyxin onu öldürmək haqqında əmrinə qədər yerinə yetirilirdi. Onun başını kəsib, dərisini soydular və cəsədini çarmıxa çəkdilər”.\n“Sən öz dediklərini sübuta yetirməlisən, yoxsa mən səni öldürəcəyəm!” Bu sözləri eşitcək İbn əş-Şənqasi ittihamdan imtina edir. Nəsimi isə iki dəfə kəlmeyi-şəhadət deməkdən savayı başqa bir söz demir və özünə qarşı deyilənləri inkar edir. Bu anda hənbəlilərin şeyxi Şihabəddin durub malikilərin qazısı Fətxəddindən yuxarı başda oturub və həmin məclisdə fitva verib ki, Nəsimi zındıqdır və tövbəsi qəbul olunmadan öldürülməlidir. O (Şihabəddin – Z.B.) Fətxəddindən yuxarı başa keçib oturarkən Fətxəddin özünü ondan yan çəkir və Şihabəddin ona deyir: “Nə üçün də onun qətlinə fitva verilməsin?” Fətxəddin isə ona deyir, olmaya öz əlinlə ona ölüm hökmü yazmaq istəyirsən?” Şihabəddin: “Bəli!” deyə cavab verir. Sonra o, fitva sənədini tutub yazır və öz yazısını şeyximiz ibn Xatibə və iştirak edən qalan qazı və üləmalara təqdim edir. Onlar isə onun fitvasına razılıq vermirlər və Fətxəddin ona deyir: “Qazı və üləmalar səninlə razı olmadıqları halda, mən sənin sözünlə ona necə ölüm hökmü kəsə bilərəm?”\nBu mötəbər məxəzlərdən gətirilən məlumat göstərir ki, Nəsiminin diri-diri dərisinin soyulmasısonralar xalq tərəfindən yaranmış bir əfsanədir və geniş kütlənin ona olan hüsn-rəğbətinin rəmzidir. Bu əfsanəyə isbat edilmiş bir elmi məlumat kimi və ya tarixi bir fakt kimi baxmaq yanlışdır.\n“Azərbaycan şərqşünaslığı” jurnalı; N1, 2009.


‘‘Rusiya Suriyada müharibә cinayәti törәdir’’ | TRT Azerbaycan\n‘‘Rusiya Suriyada mü...\n‘‘Rusiya Suriyada müharibә cinayәti törәdir’’\nBeynəlxalq Əfv Təşkilatı (Amnesty International) Rusiyanın Suriyada müharibә cinayəti törәtdiyini bildirib.\n22.02.2016 ~ 08.07.2020\nBeynəlxalq Əfv Təşkilatının ''Böhrana Müdaxilə'' proqramının idarәçisi Tirana Hassan ''Sky News'' televiziya kanalına verdiyi müsahibәdә Rusiyanın son illərdə törәdilәn müharibә cinayәtlәrinin bәzilәrindәn mәsul olduğunu bildirib.\nTirana Hassan Rus qırıcılarının son zamanda Suriyada qәsdәn mülki yaşayış yerlәrini vә xilasedicilәri vurduğunu bildirib. Mәktәb, xәstәxana vә mülki vәtәndaşların yaşadığı yerlәri hәdәf alan hücumların hal-hazırda davam etdiyini qeyd edәn Hassan, Rusiya vә Bәşәr Әsәd rejiminin müharibә cinayәti törәtdiyini vurğulayıb.\nHassan bu ölkәlәrin hәtta xilasedicilәri belә öldürmәkdәn çәkinmәdiyini bildirib.\nQeyd edәk ki, Rusiya tәxminәn 4 aydır Suriya әrazisindә hәrbi fәaliyyәt göstәrir vә bu müddәt әrzindә müxalifәt qüvvәlәrinin nәzarәtindәki bölgәlәrdә yerlәşәn 27 mәktәb vә 27 tibb mәrkәzini bombalayıb.\nBirlәşmiş Millәtlәr Tәşkilatı Suriyada fevralın 15-dә 4 xәstәxana vә bir mәktәbә tәşkil edilәn hücum nәticәsindә 46 nәfәrin hәyatını itirdiyini, 70-dәn çox insanınsa xәsarәt aldığını açıqlamışdı. BMT bu hücumların Rusiya vә Suriya rejimindәn xәbәrsiz ola bilmәyәcәyini vurğulayıb.\nEtiketlәr: #‘‘Rusiya Suriyada müharibә cinayәti törәdir’’ , #Suriyadakı müharibәnin sәbәbkarı , #Rusiya , #Suriya , #Tirana Hassan , #BMT


Baldızım ərimlə mənim aramı vurduğu üçün günah qazanırmı? | Zikr\nBaldızım ərimlə mənim aramı vurduğu üçün günah qazanırmı?\nsalam.Men qaynanam haqqda danisdim birine baldizim esidib.Meni yoldasimdan ayirdi.Yoldasimda o ne dedi ele eddi.Yeni menden ayrildi.Bunun Gunahi nedir?Bu gunahdan yoldasimada pay dusurm.Oldasim meni remi bosamir amma evimede qoyçur.Men oglumla ataç gikde qaliram ve oglumu yoldasiça gosdermirem Cunki gelir usaqimi aparir ve 10gun getirmir ve mende darixiram.Men yoldasima usaqi gosdermemeyde gunah qazanirami?\nVə aleykum Salam. Əgər qadının heç bir ciddi nöqsanı, qəbahəti olmadan kişi onu boşayırsa, bu, qadına qarşı zülm etmək, haqsızlıqdır. Həmçinin bir ailənin dağılmasına səbəb olmaq da qul haqqı kimi günahlardan sayılır. Haqsızlıq edən hər bir insan böyük günah qazanır və buna görə Axirətdə cavab verəcək. Daha ətraflı:\nAiləmin dağılmasına səbəb olan adamlar günah qazanırlarmı?\nUşağı atasına göstərmədiyimə görə günah qazanırammı?\nHəmçinin kişi qadını şəriətə müvafiq qaydada boşamadıqca, onlar ayrı yaşasa belə nikah yenə də qüvvədə qalır. Kəbinin pozulması üçün kişi qadına onu boşamaq niyyətilə "səni boşayıram" kimi boşanma mənası verən söz deməlidir. Qorxuzmaq niyyətilə deyərsə, boşanma sayılmır. Siz böyüklərlə məsləhətləşərək ərinizlə barışmağa çalışın və bunun bir fitnə olduğunu izah edin. Daha ətraflı:\nİslam fiqhi: Nigah və talaq fəsli


İndi də sosial şəbəkələrdə saxta sürücülük vəsiqəsi hazırlayıb satanlar peyda olub. Bir nəfər ''qarabazar'' adlı səhifə yaradaraq orda Rusiyaya məxsus sürücülük vəsiqəsi hazırlayıb satdığını iddia edir. Həmin şəxsin danışığından belə başa düşülür ki, o indiyə qədər bir neçə belə vəsiqə satıb. Bu vəsiqə ilə Azərbaycanda avtomobil idarə edən sürücülər isə qayda pozaraq yol polislərini aldatmağa cəhd edirlər. Bəs bu vəsiqələri kimlər alıb?\nYeniavaz.com XəzərXəbər-ə istinadən xəbər verir ki, bu barədə elan sosial şəbəkələrdə yayılıb. Rusiyaya məxsus sürücülük vəsiqəsi hazırlayan şəxs onu ''Tiktok'' sosial şəbəkəsində "Qarabazar.az" adlı səhifədə satışa çıxarır.\nDaxili İşlər Nazirliyinin bildirildi ki, məsələ ilə bağlı araşdırma aparılır. Hüquq-mühafizə orqanlarının əməkdaşları bu vəsiqəni hazırlayan şəxsləri müəyyən edərək, barələrində qanunamüvafiq qaydada tədbir görəcək.\n13 iyn 2021, 15:50 261\n13 iyn 2021, 14:43 295\n13 iyn 2021, 14:26 408\n13 iyn 2021, 13:46 226\n13 iyn 2021, 13:30 218\n13 iyn 2021, 12:47 465\n13 iyn 2021, 11:55 275\n13 iyn 2021, 11:07 244\n13 iyn 2021, 10:00 299\n13 iyn 2021, 00:53 559\n12 iyn 2021, 21:00 479\n12 iyn 2021, 20:25 323


Bu yazı Kevin De Bröyne tərəfindən "The Players' Tribune" üçün qələmə alınıb:\n"Çox dürüst insanam. Sizə balaca bir sirrimi açacam. "Mançester Siti"yə keçməmişdən əvvəl Rahim Sterlinqlə necə anlaşacağımı bilmirdim. Onunla heç görüşməmişdim. İngiltərə mediasında yazılanları oxuduqdan sonra onun fərqli xarakterə malik biri olduğu qənaətinə gəlmişdim. Belə düşünürdüm. Ok, davam edək...\nPis biri olduğuna inanmırdım. Amma qəzetlər onun təkəbbürlü olduğunu yazırdılar. Mən də onun... Necə deyirlər, mən də Sterlinqin sarsaq (?) biri olduğunu düşünməyə başlamışdım.\nRahimlə aramızda güclü bağ var. Çünki, demək olar ki, hər ikimiz "Siti"yə eyni zaman kəsiyində gəlmişik və o vaxtlar mediada hər ikimizin haqqında çoxlu neqativ xəbərlər çıxırdı. Məni "Çelsi"nin "brak"ı" kimi qələmə verirdilər. Rahim isə onlara görə, "Liverpul"u pula görə tərk edən, diqqətləri üzərinə çəkməyi sevən biri idi. Bizim çətin xarakterə sahib olduğumuzu yazırdılar.\nHaqqında çıxan belə şeyləri oxuyanda öz-özünə düşünürsən: "Bu, həqiqətən də mənəm? Axı mən çətin biri deyiləm. Bu, axmaqlıqdı. Məni heç tanımırsınız". Amma düzü, mən özüm də başqaları haqqında yazılanları oxuyanda təsirə düşürəm, onlar haqdakı fikirlərim dəyişir. Əlinizdən bir şey gəlmir, bunun qarşısını almaq mümkün deyil.\nSonra "Siti"yə keçdim və Rahimlə həyatda görüşdük. Məşqdən sonra bir az danışdıq və öz-özümə düşündüm: "Bir dəqiqə, bu adam yaxşı biridi axı. Bəs yazılanlar?"\nFutbol dünyasının daxilində və ya ondan kənarda, yaxın dostlarımın sayı elə də çox deyil. İnsanlara özümü "açmağım" çox vaxtımı alır. Amma müəyyən müddət sonra Rahimlə yaxınlaşdıq. Çünki oğullarımız, demək olar ki, eyni periodda dünyaya gəliblər. Onlar həmişə bir-birləri ilə oynayırlar. Zamanla Rahimi həqiqətən də tanımaq imkanım oldu. Onun necə ağıllı və səmimi insan olduğunu gördüm. Bir insan qəzetlərdə yazılanlardan ancaq bu qədər fərqli ola bilərdi. Rahim futbol sayəsində tanıdığım ən təvazökar və ən yaxşı insanlardan biridi - bax, əsl həqiqət bundan ibarətdi.\nNə isə, bir gün söhbət əsnasında Rahim belə bir şey dedi: "Dostum, səninlə görüşməmişdən əvvəl ağlımda tamamilə fərqli birini canlandırmışdım. Məsafəli davranacağını düşünürdüm, utancaq olacağını təxmin edirdim. Əslində, əyləncəli birisən".\n- Zarafat anlayışım çox "incə"di, hər kəs anlaya bilmir.\n- Çox "incə"di... Bəs sən mənim haqqımda nə fikirləşirdin?\n- Düzünü deyim? Təkəbbürlü biri olduğunu düşünürdüm.\nMən də ona "Nədi? Sən də mənim qəribə biri olduğumu düşünürdün" deyərcəsinə baxdım. Məncə, bu, əsl dərsdi. Təcrübəmdən deyə bilərəm ki, futbolçular düşündüyünüzdən çox fərqli ola bilir. Onları yaxından tanımaq imkanı əldə etsəniz, bunu anlaya bilərsiniz. Dediklərim mənim özümə də aiddi.\nRahimin niyə çətin xarakterə sahib olduğumu düşünməsini başa düşə bilərəm. 16 yaşımdan bəri "qara buludlar" məndən əl çəkmirdi.\nSizə bir hekayə danışacam. Amma ilk növbədə özüm haqda danışmağın mənim üçün həyatda ən çətin şey olduğunu anlamağınızı xahiş edirəm. Futbol? Futbol haqqında saatlarla danışa bilərəm. Amma şəxsi məsələlərdən bəhs etmək mənim üçün çətindi. Nə edim, mən də belə biriyəm...\nUşaqlıqdan bəri sakit və utancaq biri olmuşam. "PlayStation"-um yox idi, yaxın dostlarım olmayıb. Özümü futbol vasitəsilə ifadə edirdim və halımdan məmnun idim. Meydandan kənarda öz dünyama qapılan biriyəm. Bir kəlmə belə edə bilmədiyim zamanlar olur. Amma meydanda tez alışırdım. David Silvaya "Danışmağıma imkan ver" deyə bağırmağımı, ümumiyyətlə, həmin məsələ ilə bağlı görüntüləri izləyənlərin əksəriyyətinin mənə güldüyünü bilirəm. Ancaq güman ki, uşaqlığımla müqayisə etsək, daha betər situasiyalar olduğunu deyə bilərəm.\nGənc olanda... Belə deyim, gənc olanda insanların yanlış yollara düşə biləcəyini anlaya bilmirsiniz. Təbii ki, mən bunu başım daşdan-daşa dəydikdən sonra öyrəndim.\n14 yaşım olanda Qenkdəki futbol akademiyasına getmək imkanım var idi. Mən də həyatımın gedişatını dəyişdirəcək qərarlardan birini verdim və Belçikanın bir başından digər başına yollandım. Evdən iki saatlıq məsafədə olsa da, valideynlərimə getmək istədiyimi dedim.\nOnsuz da, yaşadığım yerdə də utancaq biri idim. Üstəlik, "Qenk"də məni ölkənin digər ucundan gələn və gülməli ləhcəyə sahib yeni uşaq kimi görürdülər. Özümü kimsəsiz hiss edirdim. Sosiallaşa bilmirdim, çünki tək istirahətimiz bazar gününə təsadüf edirdi və mən bazar günlərimi ailəmlə görüşməyə sərf edirdim. Akademiyadakı ilk iki ilim, hər halda, həyatımda özümü ən çox yalnız hiss etdiyim dönəm idi.\nBəlkə də, bəzi insanlar qərarımın dəlilik olduğunu düşünür, yəni 14 yaşında biri niyə belə bir addım atsın ki? Sizə tək bir cavab verə bilərəm: futbol oynayanda mənim üçün heç bir şeyin önəmi qalmır. Hansısa bir problem, hisslərim... - o an hamısını bir kənara atıram. Futbol oynadığım müddətcə hər şey yaxşıdı. Bunu mübtəlalıq kimi görürsünüzsə, olsun, bəlkə də, elədi. Əslində, hər şey çox sadədi: bu, mənim həyatımdı.\nİlk ilimdə ümumi yataqxanada qalırdım. İçində bir yataq, bir masa və bir əl-üz yuyan olan balaca otağım var idi. Növbəti il qoruyucu ailənin yanında yaşamağa başladım. Klub onlara gənc oyunçulara baxsınlar deyə, ödəniş edirdi. Başqa iki futbolçu ilə birlikdə ora köçdük. Bu sayədə nisbətən normal həyat yaşamağa başladım.\nHələ də vaxtımın çoxunu təkbaşına keçirirdim, ancaq hər şeyin qaydasında getdiyini düşünürdüm. Həmin il belə keçdi. Həm məktəbdə, həm də futbolda işlər yaxşı gedirdi. Heç kimlə dalaşmamışdım, problemim yox idi.\nMövsümün sonunda çantamı topladım və bizə baxan ailə ilə sağollaşdım. "Tətildən sonra görüşərik. Yayda yaxşı istirahət et" - dedilər. Evə qayıtdım və qapıdan içəri girən kimi anamın ağladığını gördüm. Düşündüm ki, ya kimsə ölüb, ya da nəsə pis bir şey olub. Nə baş verdiyini soruşdum. Və anam həyatımın tamamına təsir edəcək sözləri dedi: "Onlar tətildən sonra geri qayıtmağını istəmirlər".\n"Nə haqqında danışırsan?", - deyə dilləndim. Anamın cavabı gecikmədi: "Həmin ailə artıq səni evlərində görmək istəmir". Təəccüb içindəydim: "Nə? Niyə axı?" Anam əlavə etdi: "Belə olduğun üçün, xarakterinə görə... Çox sakit olduğunu deyirlər. Səninlə əlaqə yaratmaqda çətinlik çəkirmişlər. Səninlə birlikdə yaşamağın çətin olduğunu dedilər".\nŞokda idim. Həmin ailə heç vaxt üzümə bunları deməmişdi. Heç aramızda problem də yaşanmamışdı. Çox vaxt təkbaşına otağımda olurdum. Heç kimi narahat etməmişdim. Mənimlə normal sağollaşmışdılar. Sanki hər şey qaydasında idi. Ancaq mən ayrıldıqdan sonra klubu məni istəmədikləri barədə məlumatlandırıblar.\nƏslində, bu, karyeram üçün böyük bir problem idi, çünki mən ulduz və ya yaxşı potensiala malik biri deyildim. Klub anidən problemli biri olduğum qənaətinə gəlmişdi. Valideynlərimə, mənə görə başqa bir qoruyucu ailəyə ödəniş etmək istəmədiklərini demişdilər. Başqa bir yataqxanaya getməli və orada yaşamalı idim. Söhbət hansısa lüks yerdən getmir. Ora problemli uşaqlar üçün hazırlanmış yerə bənzəyirdi.\nAnamı ağlayarkən izlədiyim anı yaxşı xatırlayıram. Sonra topu götürdüm və uşaq vaxtlarımda həmişə futbol oynadığım yerə getdim. "Belə olduğun üçün" - həmin söz ağlımdan çıxmırdı. Sözlər beynimin içində fırlanırdı. Saatlarla topu hasara vurdum. Birdən bərkdən qışqırmağa başladım: "Hər şey qaydasına düşəcək. İki ay ərzində əsas komandaya düşəcəm. Nə olursa olsun, uğursuz biri kimi evə qayıtmayacam. Nə olursa olsun!"\nYay tətilindən sonra "Qenk"in düşərgəsinə qayıtdım. İkinci komanda ilə məşq edirdim. Orada heç kim idim. Amma məşqlərdə çox çalışırdım. Sanki içimdə "yanğın" var idi.\nHər şeyin dəyişdiyi anı xatırlayıram. Cümə günü oyunumuz var idi. Əvəzedicilər skamyasında idim. İkinci hissədə oyuna girdim. Özümdən çıxmışdım, dəli kimi idim.\n"Səni artıq istəmirlər"\n"Çox çətin biridi"\n"Belə olduğun üçün"\nOyunda olduğum bir hissə ərzində beş qol vurdum. O gündən sonra klubdakı hər kəsin mənə qarşı münasibətindəki dəyişikliyi görə bilirdim. İki ay ərzində əsas komandaya yüksəldim. Deyəsən, bir neçə gün ərzində orada ilk qolumu vurmuşdum. Və təbii ki, sonradan klub rəsmiləri ailəmə mənə görə qoruyucu ailəyə yenidən ödəniş etmək istədiklərini demişdilər.\nİşlər yaxşı gedəndə futbolda insanların sizə qarşı davranışlarının necə dəyişdiyini izləmək çox əyləncəlidi. Bir gün həmin qoruyucu valideynlər kluba gəldilər. Sanki hər şeyi yanlış anlamışam - qadın mənlə elə danışırdı. Belə bir şey dedi: "Evə qayıt. Sadəcə, sənin həftə içi yataqxanada qalmağını istəyirdik. Həftə sonları bizimlə qala bilərsən".\nİndi bunun gülməli olduğunu düşünürəm, ancaq o zaman mənim üçün heç də əyləncəli deyildi. Onlar həqiqətən də məni incitmişdilər. Cavabımda dedim: "Yox, siz məni bir kənara atmışdınız. İndi hər şey yaxşı gedir deyə, qayıtmağımı istəyirsiniz?"\nBəlkə də, onlara sadəcə təşəkkür etməli idim. Həmin təcrübə karyeramın gedişatını dəyişdi. Amma təəsüf ki, "qara buludlar" uzun müddət məndən əl çəkmədi. Gənc oyunçu kimi "Qenk"də çıxış edəndə, hətta "Çelsi" ilə müqavilə imzaladığım dönəmdə belə, Belçika mətbuatında çətin insan olduğum barədə yazılar oxuya bilərdiniz. Media həmişə qoruyucu ailə ilə bağlı hekayədən istinad nöqtəsi kimi istifadə edir, onu gündəmə gətirirdi.\nBəzən özümdən çıxıram - xüsusilə də meydanda. Normalda hisslərimi içimdə saxlamağa üstünlük verirəm, sonra birdən "partlayış" olur və ağlımı itirirəm. Adətən, beş saniyə sonra yenidən sakitləşirəm. Əksər hallarda yanlış anlaşıldığımı düşünürəm. Çünki futbolla bağlı etdiyim hər şeyin kökündə sadəcə bir şey dayanır: mən oynamaq istəyirəm.\n"Çelsi"də olanda Joze Mourinyu ilə münasibətimizə dair mətbuatda gündə bir xəbər çıxırdı. Halbuki onunla cəmi iki dəfə danışmaq imkanım olmuşdu. Mənim planım daha bir müddət icarədə oynamaqdan ibarət idi. 2012-ci ildə "Verder Bremen"ə getdim və həmin mövsüm əla keçdi. Növbəti yay "Çelsi"yə qayıdanda bir neçə alman klubu mənimlə maraqlanırdı. Yurqen Klopp məni Dortmund "Borussiya"sının heyətində görmək istəyirdi. Onlar mənim zövq aldığım futbolu oynayırdılar. Mən də düşündüm ki, bəlkə "Çelsi" ayrılmağıma razılıq verər. Ancaq sonra Mourinyu mənə mesaj atdı: "Qalırsan. Komandanın parçası olmağını istəyirəm". Mən də öz-özümə düşündüm: "Ok, əla. Deməli, onun planlarına daxiləm".\nYeni mövsüm hazırlıqları çərçivəsində düşərgəyə yollandım. Onda vəziyyət yaxşı idi. Mövsümün ilk dörd matçının ikisinə start heyətində başladım. Normal oynadığımı düşünürdüm. Möhtəşəm deyildim, amma yaxşı idim. Dördüncü oyundan sonra hər şey bitdi. Əvəzedicilər skamyasına göndərildim və bir də normal şans əldə edə bilmədim. Heç səbəbini də bilmədim. Hansısa bir səbəbdən heyətdən kənar qalmışdım.\nTəbii ki, mənim də müəyyən səhvlərim olmuşdu. Premyer Liqada oynayardım, amma özümü idarə etmək baxımından çox sadəlövh idim. Heyətdən kənar qalandan sonra məşqlərdə, demək olar ki, diqqətdən uzaq olursunuz - azarkeşlərin əksəriyyətinin bunu anlamadığını düşünürəm. Bəzi klublarda sanki sən yoxsan kimi davranırlar.\nİndi başıma belə bir şey gəlsə, problem olmazdı. Təkbaşına məşq edə biləcək və özümə baxa biləcək qədər məlumatlıyam. Ancaq 21 yaşınız olanda nə edəcəyinizi bilmirsiniz. Kubokda "Svindon Taun"a qarşı oynamaq şansı əldə edəndə artıq formada deyildim. Həmin matçdan sonra mənim üçün "Çelsi" səhifəsi artıq qapanmışdı.\nDekabr ayında Joze məni ofisinə çağırdı. Bu, yəqin ki, mənim üçün həyatımın gedişatını dəyişən ikinci qırılma nöqtəsi idi. Joze önündəki kağızlara baxıb, dedi: "Bir məhsuldar ötürmə, sıfır qol və on top qazanma".\nNə etdiyini anlamağım bir dəqiqə çəkdi. Sonra digər hücum oyunçularının - Villian, Oskar, Mata, Şürle... - statistikalarını oxumağa başladı. 5 qol, 10 asist filan - belə bir şey.\nSanki Joze nəsə deməyimi gözləyirdi. Nəhayət dilə gəldim: "Amma bu oyunçuların bəziləri 15-20 matçda meydana çıxıblar, mən isə cəmi 3 görüşdə oynamışam. Aramızda fərqin olması normal deyil?"\nÇox qəribə idi. Yenidən icarə variantı haqqında danışmağa başladı. O vaxt Matanı da komandada saxlamaq istəmirdilər. Joze dedi: "Mata getsə, altıncı yox, beşinci alternativim olacaqsan".\nTamamilə dürüst idim. Cavabımda dedim: "Məncə, klub məni burada istəmir. Futbol oynamaq istəyirəm. İcarədənsə məni satmağınızı istəyərəm".\nDeyəsən, Joze bir az məyus oldu. Amma məncə, o da oynamağa ehtiyacım olduğunu başa düşürdü. Nəticədə klub məni satdı və ortada problem qalmadı. "Çelsi" mənim üçün ödədiyi məbləğin iki dəfə artığını qazandı və mən "Volfsburq"da vəziyyətimi yaxşılaşdırdım.\nSonra hər şey dəyişdi. Amma hər şey təkcə futbolla bağlı deyil. Sonradan ailə həyatı quracağım insan artıq mənim yanımda idi. Bəlkə də, heç ona belə demədiyim mövzularda inkişaf etməyimə yardımçı oldu.\nBu hekayəni danışmaqda tərəddüd edirəm. Çox utanıram. Amma sizə qarşı dürüst olacağıma dair söz vermişəm və ona əməl etməliyəm. Hə, həm də gülməlidi.\nHər şey bir tvitlə başladı. O vaxt izləyicilərimin sayı elə də çox deyildi. "Verder Bremen"də icarədə olduğum dönəmdən bəhs edirəm. İndi tam xatırlamıram, oyun və ya başqa bir şey haqqında tvit atmışdım. Bir qız tvitimi bəyənmişdi. Onda şəxsi həyatımda heç kim yox idi, yalnız idim. Dostum qızın fərqinə vardı: "Gözəl qızdı, hə? Məncə, ona mesaj göndərməlisən".\n"Yox, yox, olmaz... İnsanlar məni sevmir, bizdə alınmır. Mənə cavab verməz" - dedim. Telefonumu əlimdən aldı və qıza mesaj yazmağa başladı. Sonra telefonu mənə göstərdi: "Göndər" düyməsinə basım?"\nUtandığımdan yerdə büzüşüb qalmışdım. Niyəsini bilmirəm, amma razılaşdım: "Yaxşı, göndər". Əslində, bu məsələ təkbaşına hər şeyi izah edir. Sözdə böyük futbolçuyam filan, ancaq gələcək həyat yoldaşıma mesaj göndərəcək qədər cəsarətim yox idi. Cürət edə bilmirdim.\nYaxşı ki, dostum əvəzimə mesaj göndərdi və qızdan cavab gəldi. Bir neçə ay mesajlaşdıq və bir-birimizi tanıdıq. Birini tanıdıqdan sonra mənim üçün işlər asanlaşır: sonrası mənlikdi. O, bir çox aspektdən həyatımı dəyişdi. Düzü, onsuz nə edərdim, bilmirəm.\nİnsanlar "idmançıların xanımları" kimi bir etiket formalaşdırıblar. Məncə, bu, düzgün deyil. Həyat yoldaşım mənim üçün ən önəmli insandı. Xəyallarımı reallaşdırmağa yardımçı olmaq üçün 19 yaşında hər şeyini fəda etdi və mənimlə yaşamağa başladı. Bu "səyahət" boyunca birlikdə olmuşuq. Onu örnək aldığımı deyə bilərəm. Sayəsində qabığımdan çıxdım, insanlarla sosiallaşmağa başladım. Və o, bütün bu prosesləri o qədər gözəl idarə etdi ki...\n2015-ci ildə "transfer pəncərəsi" zamanı onun ilk uşağımıza hamilə olduğunu öyrəndik. "Mançester Siti", PSJ və "Bavariya" kimi klublar mənimlə maraqlanırdılar. Mənim üçün çox stresli period idim. Yenicə ailəmizi formalaşdırırdıq. Hara transfer olacağım və ya harada yaşayacağımız haqqında heç bir fikrimiz yox idi.\nÖzüm "Siti"yə getmək qərarına gəldim. Vinni Kompani mənə tez-tez mesaj atırdı. Oradakı layihəni sevəcəyimdən bəhs edirdi. Nəticədə məndə klub haqqında yaxşı fikirlər formalaşmağa başlamışdı. Ancaq, eyni zamanda, "Volfsburq"a hörmətsizlik etmək istəmirdim. Çünki orada olmaqdan, həqiqətən də, zövq alırdım. Ona görə ağzımı bağladım və gözlədim. Mənim üçün bu, çətin bir şey deyil.\nÜç həftə boyunca hər gün agentimlə danışırdıq: "Bitmək üzrədi"; "Gözlə, alınmadı"; "Hər şey yaxşıdı"; "Gözlə, yenə alınmadı". Stress həyat yoldaşıma da təsir edirdi. Bir səhər yuxudan oyandıq və o, pis xəstə idi. Nə edəcəyimizi bilmirdik. Uşağa nəsə olacağından qorxurduq. Sonra ağrıları daha da gücləndi və qanaxma başladı. Nə olduğuna dair heç bir fikrimiz yox idi. Tezbazar xəstəxanaya getdik. Qorxurduq ki, uşağı itirəcəyik. Şübhəsiz ki, həyatımın ən bərbad anı idi. Bir kənarda oturursan və əlindən heç nə gəlmir. Bir dəqiqə əvvəl tək düşündüyün şey transferin idi. Sonra anidən dünyan alt-üst olur.\nTanrıya şükürlər olsun ki, yekunda oğlumuzla bağlı məsələlər qaydasına düşdü. Onsuz nə edərdim, bilmirəm. Futbolda başıma gələn gözəl şeyləri belə, həyat yoldaşım və uşağımla bir tərəziyə qoya bilmərəm.\nBu, həyatımın gedişatına təsir edən üçüncü qırılma nöqtəsi idi. Çünki bu sayədə futbolun ölüm-qalım məsələsi olmadığını anladım. Həyatımın ilk 23 ilində, yəqin ki, futbola çox aludə olmuşdum. Xanımımla tanış olduqdan sonra və xüsusilə də ilk oğlumuz dünyaya gəldikdən sonra artıq bu yolda yalnız olmadığımı anladım. Ailəmi qurdum və sonra "Siti"yə keçdim, ardınca hər şey relsinə düşdü. Xüsusilə də ikinci mövsümümdə Pep Quardiola baş məşqçi təyin olunandan sonra...\nPep və mən bənzər təfəkkürə sahibik. Düzünü desəm, o, məndən də betər futbol xəstəsidi. Hər dəqiqə gərgindi. Bizdən - futbolçulardan iki dəfə daha çox mental təzyiqə məruz qalır. Çünki onun dərdi təkcə qazanmaq deyil. O, mükəmməllik axtarışındadı.\nPeplə ilk görüşümüzdə mənə dedi: "Kevin, qulaq as, asanlıqla dünyanın ən yaxşı 5 futbolçusundan biri ola bilərsən. Top-5! Asanlıqla!"\nTəəccüblənmişdim. Ancaq Pepin bunu mənə inanaraq deməsi bütün fikirlərimi dəyişdi. Dahiyanə idi, məncə. Çünki onu yanıltmaq əvəzinə, haqlı olduğunu sübuta yetirmək məcburiyyətində olduğumu hiss etdim.\nFutbolda sistem neqativlik və qorxu üzərinə qurulub. Amma Pep ilə birlikdə futbol həddindən artıq pozitivdi. Müəyyənləşdirdiyi hədəflərə çatmaq, demək olar ki, imkansızdı. Hə, o, taktika ustasıdı. Bu barədə şübhəyə ehtiyac yoxdu. Amma kənardakı insanlar mükəmməlliyə çatmağa çalışan Pepin özünə yüklədiyi təzyiqi görmür.\nSon mövsüm mənim üçün yaxşı getmirdi. Zədələr və qaçırdığım matçlar mental baxımdan çox ağır idi. Tribunalardan oyunları izləmək mənim üçün işgəncədən də betərdi. Bunun öhdəsindən gələ bilmirəm.\nHəyat yoldaşım məndə problem olduğunu düşünür. 7 ilə yaxındı ki, birlikdəyik və məni heç vaxt ağlayan yerdə görməmişdi. Hətta cənazələrdə belə, ağlamıram. Mövsümün əvvəllərində "Fulhem"lə oyunda dizimdən zədə aldım. Bağlarımda problem yaranmışdı. Həkimlər bir müddət sarğı taxtasından istifadə etməli olduğumu dedilər. Bu, qorxunc bir şeydi. Hətta alt paltarını belə köməksiz geyinə bilmirsən. Ancaq daha da pisi - zamanlama bərbad idi. Çünki ikinci oğlumuz cəmi bir gün əvvəl dünyaya gəlmişdi. "FaceTime"-də həyat yoldaşıma zəng edib, son xəbərləri ona çatdıranda xəstəxanadan evə yeni gəlmişdi.\nUşağın vəziyyətini soruşdum. "Hər şey yaxşıdı. Sən ağlayırsan?", - deyə cavab verdi. Yəqin ki, gözümə toz qaçmışdı.\n"Sənə bəzi pis xəbərlərim var. Yenə dizim... Daha bir müddət sarğı taxtasından istifadə edəcəm. Bundan sonra iki yox, üç uşağa baxmalı olacaqsan" - dedim.\nSonra göz yaşlarımı saxlaya bilmədim. Oğlumuz dünyaya gəldiyi üçün emosional idim, yoxsa bir neçə oyunu qaçıracağım üçün idi, bilmirəm, bəlkə də, hər ikisi. Amma "FaceTime"-də, lənətə gəlmiş ön kamera qarşısında hıçqıraraq ağlayırdım. Həyat yoldaşım gözlərinə inana bilmirdi. Sanki demək istəyirdi: "Heç toyumuzda ağlamamışdın! Oğulların dünyaya gələndə belə, ağlamamışdın! Hətta onlardan biri DÜNƏN dünyaya gəlib!"\nZənnimcə, bu, hər şeyi izah edir. Toylar, cənazələr, doğuş... - boş şeylərdi, dəmir kimiyəm. Ancaq futbolu həyatımdan çıxarsanız? Ya da yaddan çıxarın, cəhd belə etməyin. Öhdəsindən gələ bilmərəm.\n"Siti"dəki layihəmizin məqsədi təkcə qələbə qazanmaq deyil. Hər şey müəyyən oyun tərzinə və fəlsəfəyə sahib olmaqla əlaqədardı. Buna görə hər gün səhər tezdən oyanırıq, buna görə detallara bu qədər önəm veririk və buna görə hamımız limitlərimizi maksimum sıxırıq.\nSadə futbol oynamaq dünyanın ən çətin işidi. Meydanda özünü axına buraxmaq? Mənim üçün həyatda bundan daha böyük zövq yoxdu. İmkansızı bacaracağıq və ya bizdə alınmayacaq, fərqi yoxdu, qapılıb getdiyimiz bu "dalğa", məncə, futbolu həqiqətən sevən hər kəs tərəfindən qiymətləndirilməlidi. "Siti"də ən yaxşı oyunumuzu oynamaq, su kimi axmaq... - bunu necə izah edim? Meditasiya ilə məşğul olanların işlətdikləri bir söz var... Hə, tapdım: nirvana. Bu, mənim üçün nirvanadı.\nDeyəsən, bir az qəribə insanam. Nəticədə özümü futbol vasitəsilə ifadə edən biriyəm. Amma bu, mənim hekayəmdi.\nHekayəmi bölüşməyimə imkan yaratdığınız üçün təşəkkür edirəm.\nDanışmağıma icazə verdiyiniz üçün təşəkkür edirəm".\nüçün, sonra, mənim, belə, olduğunu, yaxşı, məni, görə, futbol, çətin, mənə, sonra, deyə, artıq, haqqında, deyil, Çünki, ancaq, problem, belə,


Qadınlar daxilən zəifdir.. » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bir qadın çox üzgün, çox peşman olsa belə özünü hər kəsə xoşbəxt göstərməyi bacarar. Kişilərin çoxu beləliklə qadınların daxilən güclü olduqlarına inanar, aldanar, amma halbuki qadınlar sadəcə xaricən belə göstərirlər özlərini, belə göstərməyi bacarırlar. Bir qadının içində fırtınalar qopsa belə təmkinli davranıb özünü kişilərdən belə güclü göstərər. Bu qadın psixologiyasından asılı olan bir şeydir, özlərini zəif göstərməyi özlərinə sığışdırmazlar və əlbəttə bir qadın ancaq özünə sərf edərsə özünü güclü göstərəcək. Əks halda ağlamalar, sızlamalar... Kişilərin böyük qismi dərdli, bikef olduqları zaman bunu xariclərinə də yansıdarlar. Məsələn buna dərdli olduqları zaman içki içməklərini və ard arda siqaret çəkməklərini misal göstərmək olar, Bu yolla kişilər üzgün olduğunu istəməsələr də bildirərlər, özlərini ələ verərlər. Kişilər problemli olduqları zaman xasiyyətləri dəyişə bilər, daha aqressiv olarlar və birisi ilə danışarkən əsəbi danışarlar və qarşısındakı insan həmən anda kişinin bir dərdi olduğunu anlayar.


Yükləmək üçün tıqlayın snayperin_seheri.doc\n1955-ci ildə Moskvanın Bıkovo qəsəbəsində doğulub. Moskvadakı Neft və Qaz İntitutunu bitirsə də, aldığı mexanika mühəndisi ixtisası üzrə heç vaxt işləməyib. Bir müddət əlliyə qədər texniki kitaba bədii tərtibat verməklə pul qazanıb. Nasir, opera librettoları müəllifi, kinodramaturq, dizayner və rəssam kimi fəaliyyət göstərib. İlk şeiri birinci kurs tələbəsi ikən institutun qəzetində çap edilib. Altı hekayəsinin və 1983-cü ildə yazdığı «Növbə» romanının daxil olduğu ilk kitabı 1985-ci ildə Parisdə nəşr olunub. Qısa zaman ərzində adıçəkilən roman Avropanın beş dilinə çevrilib. Almaniya Mədəniyyət Nazirliyinin mükafatını qazanıb. Rusiyada ilk əsəri ("Düşbərə" pyesi) 1990-cı ildə, ilk kitabı isə 1992-ci ildə çapdan çıxıb.\nRomanları - "Növbə", "Marinanın otuzuncu məhəbbəti" (1982-84), "Dördlüyün ürəyi" (1991),"Norma" (1979-83), "Roman" (1985-89), "Mavi piy" (1999), "Buz" (2002), "Bro yolu" (2004), "23000" (2005), "Bir ay Dahauda" povesti və hekayələri ədəbi mühitdə böyük çaxnaşmalar yaradıb. On py esin müəllifidir - «Düşbərə» (1984-87), «Qazma» (1985), «Rus nənə» (1988), «İnam» (1989), «Dismorfomaniya» (1990), «Yubiley» (1993), «Hochzeitreise» (1994-95), «Borş» (1995-96), «Dostoyevski-trip» (1997), «Yeni iliniz mübarək» (1998). Böyük Teatrın sifarişinə əsasən bəstəkar L.Desyatnikovun «Rozentalın övladları» operasına libretto yazıb.\nƏsərləri dünyanın 18 dilinə çevrilib. 2003-cü ildə yazarın bütün əsərlərinin bir arada toplandığı üçcildliyi işıq üzü görüb.\nÇağdaş rus nəsri qarşısında xidmətlərinə görə 2001-ci ildə «Xalq Bukeri»nə və Andrey Belıy adına ədəbi mükafata layiq görülüb. 2005-ci ildə isə «Liberty» ödülünə sahiblənib.


Əsas səhifə / Blog(Səhifə 8)\n2021 / 01 / 16 7533\nVanna otağı biznes məktəbi 2020-11-15 Banyonun sahəsi böyük deyil, dekorasiya edərkən anbarın necə edilməsi daha məqsədəuyğundur? Bir kabinet qurmaq və bir ərazini işğal etməkdən narahat olmaq istəyirsən. Ancaq bunlar üçün ...\n2021 / 01 / 15 8037\nHamam Biznes Məktəbi 2020-11-17 Hamam 5 kvadrat metrdən az olsa da, yaş və quru arakəsmə məni məğlub etmək çətin deyil! Bu gün sizə bir az bəzək ilhamı verirəm, bitirirəm ...\nQış Budur! Termostatik Duş Almalıyam? Mütəxəssisləri dinləyin, bir çox insanın dəyişmək istədiyi heç bir möcüzə yoxdur !!!\n2021 / 01 / 15 7613\nHamam İşletme Fakültəsi 2020-11-19 Uşaqlıqdan yetkinliyə qədər hamamda qarşılaşdıqları çuxurlara toxunaraq, daha çox danışmaq kədərlidir. Duşda isti su olmadığı aşkar edildi! Hər halda, ...\nEvdəki Hamamı Gözəlləşdirmək və Hər gün Duşda Yaxşı Bir əhval-ruhiyyə yaratmaq üçün dizayn edin\n2021 / 01 / 11 8394\nHamam Biznes Məktəbi 2020-11-23 Hamam gündəlik istifadə üçün daha çox istifadə edilən bir məkan olaraq. Dizaynda bir müddət gözəl görünmürsənsə, özünü çox narahat hiss edəcəksən. Belə ki...\nDuş yenidən bloklanırsa necə etməli? Tələsmə! Islatmaq üçün istifadə edin ... Möcüzə! Müştərilərinizə deməyə tələsin!\n2021 / 01 / 11 8428\nBathroom Business School 2020-11-24 Duş, hər gün istifadə edirik. Ancaq bir müddət istifadə olunan duş başlığının sarı rəngli ləkələrlə dolu olduğunu gördünüzmü? Bu, çox çirkli görünməklə yanaşı ...\n2021 / 01 / 11 8291\nHamam Biznes Məktəbi 2020-11-27 Vanna otağı və mətbəx, şübhəsiz ki, evdə ən çox istifadə olunan yerdir. Nisbətən desək, banyo daha mürəkkəb bir mühitdir. Və bəzək çox impo ...\n2020 / 12 / 12 7214\nHamam Biznes Məktəbi Ev almaq bir çox istehlakçı üçün asan deyil və təmir etmək heç də asan deyil və evə köçməkdən məmnunuq! Ancaq yaxınlarınız və dostlarınız tualetinizin bazasının necə çatladığını söylədilər ...\n2020 / 12 / 12 6222\nOu Xiaowei Hamam Biznes Məktəbi Səhər tezdən və tələsik Hər cür narahatçılıq ~ ~~ dişləri yumaq və fırçalamaq üçün sıxarkən. Heç bu cür bəla yaşamısınızmı ...\n2020 / 12 / 05 7603\nVanna otağı biznes məktəbi Hamam funksiyalarına görə duş zonası, tualet sahəsi və qulluq zonasına bölünə bilər. Yalnız duş sahəsi ən nəmdir, buna görə də lazımlıdır ...\nƏn yaxşı mətbəx lavabosu kran hansıdır?\n2020 / 12 / 03 6293\nKeyfiyyətli bir kran yalnız son dərəcə davamlı və təmizlənməsi asan deyil, həm də gözəl və işlək olmalıdır. Aşağıdakı mətbəx kranları ən son yenilikçi komponentlərə və zərif bir işlənməyə malikdir ...\nMətbəx kranının ən yaxşı markası nədir?\n2020 / 12 / 03 5611\nAmazonda bəzi nüfuzlu və ucuz markalar: WOWOW, Ufaucet, KINGO HOME. Bəzi məşhur mətbəx kranları: Moen, Delta, American Standard, Kohler, Kraus Bazarda, kranlar qiymətləri dəyişir ...\nMətbəx kranları necə dəyişdirilir?\n2020 / 11 / 09 6372\nBir mətbəx kranının dəyişdirilməsi və ya quraşdırılması, demək olar ki, eyni proseslərdən keçməlisiniz. Mətbəx kranını quraşdırmaq onu dəyişdirməkdən bir qədər asandır. Lakin, mətbəx əvəz f ...


Su qıtlığı — Vikipediya\nSu qıtlığı – suya olan tələbatın şirin su resursları tərəfindən qarşılanmamasıdır. Su qıtlığı problemi bütün qitələri əhatə edir. 2015-ci ildə Dünya İqtisadi Forumu növbəti onillikdə su qıtlığını ən böyük qlobal risk kimi qiymətləndirdi. Dünya əhalisinin üçdə ikisi (4 milyard nəfər) ildə ən azı bir ay müddətində ciddi su qıtlığı şəraitində yaşamalı olur. Yarım milyard insan isə il boyu ciddi su qıtlığından əziyyət çəkir . Dünyanın böyük şəhərlərinin yarısında su qıtlığı problemi vardır.\nDünyadakı suyun cəmi 0.014 faizi şirin olmaqla yanaşı əlçatandır (dünyadakı suyun 97 faizi duzlu sudur). Texniki baxımdan isə insanlığı təmin etmək üçün kifayət qədər şirin su mövcuddur. Lakin, su resurslarının qeyri-bərabər paylanması nəticəsində bəzi coğrafi ərazilər həddindən artı nəmişlikdir, bəzi ərazilər isə quraqlıqdır. Əlavə olaraq son onilliklərdə şirin suya olan təlabatın artması su qıtlığını daha da kəskinləşdirir. Əgər indiki trendlər davam etsə gözlənilirki 2030-cu ildə suya olan təlabat su təminatını 40 faiz üstələyəcəkdir.\nDünya əhalisinin artması, həyat standartlarının yüksəlməsi, istehlak tərzinin dəyişməsi və irriqasiyalaşmış kənd təsərrüfatının genişlənməsi suya olan təlabatın artmasını şərtləndirən əsas səbəblərdir. Daşqın və quraqlıq kimi dəyişkən hava şəraiti ilə müşahidə olunan iqlim dəyişikliyi, meşəsizləşmə, çirklənmənin artması və sudan istifadədə israfçılıq su təminatında məhdudiyyətə gətirib çıxarır. İqtisadi inkişaf bu prosesi daha da gücləndirə bilər, lakin vaxtında müəyyən etməklə səbəblərdə yayınmaq olar və ya təsirini azaltmaq olar.\nArtıq bəzi ölkələr sübut ediblər ki, iqtisadi artımla sudan istifadə arasındakı asıllığı aradan qaldırmaq olar. Məsələn, Avstraliyada 2001-2009-cu illər arasında 30 faizlik iqtisadi artıma baxmayaraq su istehlakı 40 faiz azalmışdır. BMT-nin Beynəlxalq Resurslar Paneli qeyd edir ki, hökumətlər nəhəng və səmərəsiz layihələrə (barja, kanal, su kəmərləri) investisiya qoymağa meyillidilər. Bu meqa layihələr isə nə ekoloji cəhətdən davamlı, nə də iqtisadi cəhətdən etibarlıdırlar. Elmi Panelə görə isə iqtisadi böyümə ilə sudan istifadə arasında bağlılığın aradan qaldırılmasının ən səmərəli yolu hökumətlər tərəfindən holistik su idarə etmə planlarının hazırlanmasıdır. Bu planlar suyun mənbədən bölüşdürülməsi, iqtisadi istehlakı, təmizlənməsi, yenidən istifadəsi və ətraf mühitə qaytarılması kimi bütöv su dövranını özündə əks etdirilməlidir.\nTəhcizat və tələb[redaktə | mənbəni redaktə et]\nŞirin sudan qlobal istifadə (2016 FAO materialı).\nYer üzərindəki içməli və asanlıqla əldə oluna bilinən şirin su səht suları (çaylar və göllər) və yeraltı sular (akiferlər) olmaqla 14000 kub kilometrdir. Bu həcmin isə yalnız 5000 kub kilometri insanlar tərəfindən istifadə və yenidən istifadə olunur. Lakin, nəzəri olaraq 7 milyardlıq dünya əhalisinin ehtiyaclarını ödəmək kifayət qədər şirin su ehtiyatları vardır, hətta dünya əhalisi 9 milyard və daha çox olsa belə düzgün bölüşdürülmə nəticəsində hamını su ilə təhciz etmək olar.\nSu qıtlığına əsas səbəb kənd təsərrüfatında (əkinçilik və maldarlıq) və sənayedə sudan ekstensiv formada istifadə olunmasıdır. İnkişaf etməkdə olan ölkələrdə inkişaf etmiş ölkələrə nisbətən 10 dəfə çox su istifadə olunur. İnkişaf etməkdə olan ölkələrdə suyun həddindən artıq istehlak olunmasına səbəb gündəlik istehlak mallarının istehsalı və pambıq, kətan, şəkər çuğunduru kimi məhsulların istifadəsidir. Bu məhsulların əksər hissəsi isə inkişaf etmiş ölkələrə ixrac olunur.\n↑ 1 2 http://advances.sciencemag.org/content/advances/2/2/e1500323.full.pdf\n↑ 1 2 https://www.weforum.org/agenda/2017/03/building-freshwater-resilience-to-anticipate-and-address-water-crises/\n↑ 1 2 "Arxivlənmiş surət". 2018-03-29 tarixində orijinalından arxivləşdirilib. İstifadə tarixi: 2018-03-20.\n↑ 1 2 http://www.ncdo.nl/sites/default/files/Globaliseringsreeks%203%20Water.pdf\nMənbə — "https://az.wikipedia.org/w/index.php?title=Su_qıtlığı&oldid=6153804"\nBu səhifə sonuncu dəfə 24 sentyabr 2021 20:45 tarixində redaktə edilib.


Renan Alves: “Nə vaxtsa bu qədər üzüldüyüm yadıma gəlmir” | Futbolxeber.az\nRenan Alves: “Nə vaxtsa bu qədər üzüldüyüm yadıma gəlmir”\nTopaz Premyer Liqasının XIV turunda “Qəbələ” ilə səfərdə keçirilən və “Kəpəz”in məğlubiyyəti ilə nəticələnən oyun yəqin ki, daha çox bir futbolçunun yaddaşında dərin iz buraxacaq.\nFutbolxeber.az-ın məlumatına görə, söhbət Gəncə təmsilçisinin legioneri Renan Alvesdən gedir. Braziliyalı çətin ki, dekabrın 17-də reallaşan matçı tez unudar. Səbəbini oyunçunun özü klub saytına açıqlamasında bildirib:\n“Qəbələ” ilə oyun günü mənim üçün özəl gün idi. Bildiyiniz kimi, doğum günümü qeyd edirdim. Təbii ki, uğurlu nəticə qazanıb bunu özümə hədiyyə etmək istəyirdim. Təəssüflər olsun ki, alınmadı. Hətta deyərdim, daha pis alındı. İki penalti və qırmızı vərəqə heç yerinə düşmədi. Karyeramda belə şey olmamışdı. Ad günümdə nə vaxtsa bu qədər üzüldüyüm yadıma gəlmir. Məğlubiyyətin məsuliyyəti mənim üzərimdə qaldı”.\nHər iki komanda üçün ilin son çempionat oyununda nəticəni qapılara təyin olunan üç 11 metrlik cərimə zərbəsi həll etdi. İki zərbəni dəqiq yerinə yetirən ev sahibləri yekunda 2:1 hesabı ilə qələbə qazandılar: “Kənardan elə görünür ki, rəqibin qələbə qazanmasına mən kömək etdim. Əslində elə deyil. Mən hər oyunda “Kəpəz”in qələbəsi üçün çalışıb, əlimdən gələnin ən yaxşısını etməyə səy göstərirəm. Amma bu dəfə başqa cür oldu”.\nRenan “Kəpəz” azarkeşlərinin dəyər verdiyi, sevdiyi futbolçular arasındadır. Elə məğlubiyyətə baxmayaraq matçdan sonra fanatlar müdafiəçiyə təsəlli verərək, dəstək olublar: “Mənim üçün iki penalti və qırmızıya görə çətin gün olmuşdu. Amma azarkeşlər verdikləri dəstəklə mənə mənəvi cəhətdən dayaq olduqlarını göstərdilər. Bu, futbolçuya güc verir. Mütləq geri dönüş edəcəyəm”.


Orqanizm üçün xeyirli tərəvəzlərdən biri də pərpətöyündür.\nMövqe.az xəbər verir ki, pərpətöyünün tərkibi A, B1, B2, K, PP vitaminləri, üzvi turşular, qlükoza, saxaroza, zülali maddələr, kalsium, kalium, maqnezium, manqan və digər faydalı maddələrlə zəngindir. Toxumlarının tərkibində piyli yağlar, linol, palmitin, stearin kimi yağ turşuları mövcuddur.\nMüalicə vasitəsi kimi bitkinin təzə zoğları, yarpaqları, çiçəkləri və toxumlarından istifadə edilir. Tərkibində olan təbii hormonabənzər maddə orqanizmə noradrenalin kimi təsir göstərir, mərkəzi sinir sistemini stimullaşdırır və tonusu artırır. Zəhərli ilan və həşəratların sancması zamanı, qaraciyər və böyrək xəstəliklərində yarpaqlarından istifadə olunur. Xüsusilə sidik kisəsində olan iltihabi proseslərə qarşı təsir göstərir, həmçinin sidikqovucu effekt verir. Enterokolit və hemorroy zamanı ağrı hissiyyatını aradan qaldırır. Tərkibindəki K vitamin qankəsici təsir göstərir. Pərpətöyün mədəaltı vəzdən insulin hormonunun sintezini artıraraq qanda qlükozanın səviyyəsini azaldır.\n1 Aprel 21:35\n31 Mart 22:31\n31 Mart 21:30\n31 Mart 20:13\nKoronavirus stresindən necə qurtulaq? - Həkim-nevroloqdan məsləhətlər


KSQT “tamam”, kəşfiyyat isə Əsəd “gizlədir” deyir\n24 İyun 2014 11:51\nSuriya kimyəvi silah arsenalı tamamilə ölkədən çıxarılıb.\nPublika.az-ın xarici mətbuata istinadən verdiyi məlumata görə, kimyəvi silahların çox hissəsinin dörd ay ərzində məhv edilməsi nəzərdə tutulur.\n“Gəmidə kimyəvi preparatların məhv edilməsi prosesi təxminən 60 gün çəkə bilər. Böyük Britaniya, Almaniya, ABŞ və Finlandiya ticarət müəssisələrində ikinci kateqoriya kimyəvi preparatlarının məhv edilməsi dörd ay davam edə bilər”,– Kimyəvi Silahların Qadağan olunması Təşkilatının (KSQT) baş direktoru Əhməd Üzümçü bildirib.\nFinlandiyanın Xamina limanına kimyəvi silahların birinci partiyası 21 iyun tarixində gəlib. İkinci kateqoriya kimyəvi maddələrinin məhv edilməsi artıq Finlandiyada başlanıb. Ən zəhərli kimyəvi silahların ABŞ Hərbi-Dəniz Qüvvələrinin gəmilərində məhv ediləcək.\nXatırladaq ki, KSQT Suriyanın kimyəvi silah arsenalının məhvinə dair qəbul etdiyi ilkin layihədə kimyəvi silahların 31 Dekabr 2013-cü il tarixinə kimi Suriyadan çıxarılması və 2014-cü ilin fevralın 5-nə kimi məhv edilməsi nəzərdə tutulurdu. Ancaq ölkədəki qeyri-stabil vəziyyət layihənin qrafik üzrə həyata keçirilməsinə imkan verməyib. Digər tərəfdən, Əsəd rəhbərliyinin layihəni yerinə yetirmək istədiyi də sual doğururdu.\nİkinci qrafikə görə isə kimyəvi silahların ölkədən çıxarılması üçün son tarix olaraq 13 Aprel tarixi nəzərdə tutulurdu. Lakin bu müddətdə də Suriyanın kimyəvi silah arsenalının ölkədən çıxarılması işi başa çatdırılmayıb. BMT və KSQT daha sonra Dəməşq rəhbərliyinə kimyəvi silahların təhvili prosesinin sona çatdırılması üçün iyun ayının 30-na qədər vaxt vermişdi.\nSuriyanın kimyəvi silah arsenalının tamamilə ölkədən çıxarlıldığı barədə məlumata baxmayaraq, bəzi mənbələr iddia edir ki, rejimi kimyəvi silahların bir hissəsini İran və Livana daşımağa imkan tapıb. ABŞ, Fransa və Böyük Britaniyanın xüsusi xidmət orqanları isə Suriya rejimində məxfi kimyəvi silah arsenalının olduğundan şübhələnir.\nFransa Strateji Analizlər İnstitutunun (IFAS) qurucusu, tarixçi geostrateq Fransua Jerenin fikrincə, kimyəvi silah arsenalının ölkədən çıxarıldığına 100 faiz əmin olmaq mümkün deyil. Kimyəvi silahların az miqdarda gizlədilməsini mümkün sayan analitik bununla belə həmin silahların genişmiqyaslı hücumlar və raket zərbələri üçün artıq kifayət etməyəcəyini deyib.\n“Şübhələr ilk növbədə xlor qazının tətbiqinə aiddir. Bu qazı istehsal etmək və yaymaq daha asandır. Xlor və onun törəmələrindən hər yerdə dezinfeksiya üçün istifadə olunur. Bu qazın tətbiqini qadağan etmək, sadəcə, alınmayacaq”,– F. Jere bildirir.\nMəlumata görə, Suriyada kimyəvi və bioloji silah istehsalı üçün lazım olan avadanlığın böyük hissəsi məhv edilib.


Ərdoğandan Avropaya və Ermənistana sərt mesaj: “Bir qulağımızdan girib, o birindən çıxar”\n15 Aprel 2015 - 09:25\n“Avropa Parlamenti hansı qərarı verirsə, versinlər, bir qulağımızdan girib, o birindən çıxar. Türkiyənin belə bir cinayəti qəbul etməsi mümkün deyil”.\nBu sözləri Qazaxıstana səfəri öncəsi Türkiyə prezidenti Rəcəb Tayyib Ərdoğan deyib.\nO, Avropa Parlamentində qondarma erməni soyqırımın müzakirəsi məsələsinə dair suala cavabında belə deyib: “öz ölkəsindən qaçıb Türkiyədə yaşayan ermənilər var. Biz onları deportasiya edə bilərdik. Amma etmədik. Erməni vətəndaşlara qarşı pis münasibət göstərmişik? Onların ölkəmizin hər cür imkanından faydalanmaqla bağlı heç bir sıxıntısı yoxdur”.\nDövlət başçısı Vandakı Akdamar kilsəsinin dövlətin hesabına təmir edildiyini də xatırladıb: “Biz niyə millət olaraq və ya media olaraq müdafiədə dayandığımızı anlamaqda çətinik çəkirəm. Mənim prezident olaraq müdafiə olunmağa ehtiyacım yoxdur. üzərimizidə soyqırım adlı bir ləkə yoxdur”.\nTürkiyə dövlət başçısı Ermənistan başda olmaqla parlamentlərinin qapısı onlara açanlara da səsələnib: “Hazırda mənim ölkəmdə vətəndaş və ya vətəndaş olmayan yüz min erməni var. Görəsən, onların ölkəsində neçə erməni var?”(Ans)


Zərdab Su- kanal İdarəsindən sahibkarları şoka salacaq addım | Bizimxeber\nZərdab Su- kanal İdarəsindən sahibkarları şoka salacaq addım\n01 Aprel 2014 / 16:25 / Baxış sayı: 120\nİdarə rəhbərliyi ticarət obyektlərinin sahiblərindən nəyi tələb etdi?\nZərdab rayonu Sukanal İdarəsi rayondakı ticarət obyektlərinin sahiblərini şoka salacaq addım atıb. Avropa.info xəbər verir ki, 3 ay bundan öncə, Zərdab şəhərində yerləşən ticarət obyektlərinə pulsuz su sayğacı yerləşdirən Sukanal İdarəsi dünən həmin sayğacları söküb. Sahibkarlara həmin sayğacın eynisindən almaq tapşırılıb.\nObyekt sahibləri su pulu ödədiklərini və Sukanal İdarəsinin sayğacı pulsuz quraşdırmaq borcunun olduğunu xatırlatsalar da, adı çəkilən qurumun rəhbərliyi Azərsu ASC-dən bu haqda tapşırıq aldıqlarını bildiriblər.\nObyekt sahibləri isə su sayğacı üçün əlavə pul ödəmək fikirində olmadıqlarını bildiriblər. Bütün cəhdlərə baxmayaraq Sukanal İdarəsi ticarət obyektlərindəki su sayğaclarını sökərək , sahibkarlara qısa zaman ərzində su sayğacları almağı tapşırıblar. İdarədən bildiriblər ki, əks təqdirdə ticarət obyektləri cərimə olunacaqlar. Mövzu ilə əlaqədar Azərsu ASC-nin mövqeyini dərc etməyə hazırıq.


12:42 29 Dekabr 2015\nTrend-in məlumatına görə, millət vəkilləri müxtəlif təkliflər səsləndiriblər.\nMillət vəkili Vahid Əhmədov hökuməti bu məsələ ilə bağlı ciddi tədbirlər görməyə çağırıb: "Biz hökumətin müəyyən üzvləri, Mərkəzi Bankla müzakirələr aparmışıq. Təklifimiz odur ki, əhalinin 10 min dollara qədər kreditləri köhnə məzənnə ilə hesablansın. Xahiş edirəm ki, hökumət Mərkəzi Banka bu istiqamətdə kömək etsin. İkincisi isə, əhalinin əmanətlərinin sığortalanması ilə bağlıdır. Əmanətlərə 3 illik moratorium qoyulsun. Üçüncü təklifim bankların birləşməsi ilə bağlıdır. Gedən proseslər onu göstərir ki, manatın devalvasiyasından sonra problemlər yarana bilər. Bunun üçün hökumət gecə-gündüz işləməlidir. Azərbaycan belə hadisələr çox görüb və mən əhalini təmkinli omağa çağırıram".\nSpiker Oqtay Əsədov isə cavabında deyib ki, bu istiqamətdə prezident İlham Əliyevin hökumətə ciddi tapşırıqları var: "Hazırda tədbirlər planı hazırlanır. Yaxın bir ay ərzində əhalimiz bunu hiss edəcək".\nMilli Məclisin deputatı Zahid Oruc isə lazımsız dövlət komitə və agentliklərinin ləğv olunmasını təklif edib. O qeyd edib ki, hökumət bir sıra komitələrin və agentliklərin fəaliyyətinə yenidən baxmalıdır və lazımsız olanları ləğv etməlidir: "Bu, artıq məmur yüküdür".\nZ.Oruc bildirib ki, manata təzyiqin qarşısını almaq üçün inhisarçılığa son qoyulmalı və şəfafflıq daha da artırılmalıdır.


17 May 2017 – Novator.az\nİran prezidentliyinə namizəd başqa namizədi dəstəklədi\nİran prezidentliyi uğrunda mübarizə aparan sabiq vitse-prezident Mustafa Haşimi Təba bəyanat verib. Novator.az-ın məlumatına görə, Mustafa Haşimi Təba seçkidə indiki prezident Həsən Ruhanini dəstəkləməyə çağırıb. O deyib: “Bütün əziz həmvətənlərimin İranın nüfuzunu, təhlükəsizliyini qorumaq, gələcəy...\nİBRAHİMXƏLİL Adının mənası baxımından Zahid Sarıtorpağın ədəbiyyatımızda nə boyda abidliyi-asketliyi var – bilmirəm. Onu bilirəm ki, bir vaxtlar Bakıda “Çinar pöhrələri”, “Bahar çiçəkləri”, “Yeni səslər”, “Gənc istedadlar” adlı almanaxlar işıq üzü görürdü və bu toplularda Akif Səmədin, Əhməd Oğuzun,...\nNəqliyyat sektorunda fəaliyyət göstərən müəssisələr və fiziki şəxslər 2017-ci ilin yanvar-aprel aylarında 67,9 milyon ton yük və 610,3 milyon sərnişin daşıyıb. Novator.az-ın məlumatına görə, Dövlət Statistika Komitəsi bildirir ki, əvvəlki ilin müvafiq dövrü ilə müqayisədə yük daşınması 2,8 faiz, sər...\nDünyanın ən çirkli yeri\nSakit Okeanda yerləşən və sahəsi cəmi 3,7 hektar olan kiçik Henderson adası dünyanın ən çirkli yeri sayılıb. Bu barədə məlumatı Tasmaniya Universitetinin (Avstraliya) tədqiqatçılarına istinadla “The Guardian” yayıb. AZƏRTAC “Ecoportal” saytına istinadla xəbər verir ki, alimlər Henderson adasında ümu...\nKənd təsərrüfatı: 3,2 faiz inkişaf var\nMay ayının 1-nə kimi 334,5 min hektar sahədə yazlıq bitkilərin səpini aparılıb. Novator.az-ın məlumatına görə, Dövlət Statistika Komitəsi bildirir ki, 43,6 min hektar sahədə dənli və dənli paxlalı bitkilər, 55,2 min hektar sahədə kartof, 44,9 min hektar sahədə tərəvəz, 15,9 min hektar sahədə bostan ...\nƏhali, büdcə və bank göstəriciləri\nBu ilin yanvar-mart aylarında əhalinin sayı 19,4 min nəfər və ya 0,2 faiz artaraq aprelin 1-nə 9 milyon 829,4 min nəfərə çatıb. Məlumatı Dövlət Statistika Komitəsi yayıb. Novator.az bildirir ki, komitənin başqa bir məlumatına əsasən, yanvar-aprel aylarında dövlət büdcəsinə 5 milyard 21,9 milyon mana...\nYağan yağışlar nəticəsində ölkədə çayların əksərində sululuq artıb, Pirsaatçay və Göyçay çaylarından isə qısamüddətli daşqın və sel keçib. Novator.az bildirir ki, məlumatı Ekologiya və Təbii Sərvətlər Nazirliyinin Milli Hidrometeorologiya Departamenti yayıb. Məlumata görə, hazırda Böyük Qafqazın Qub...\nƏrzağın qiyməti 17,8 faiz artıb\n2017-ci ilin yanvar-aprel aylarında əvvəlki ilin ilk dörd ayına nisbətən istehlak məhsullarının və xidmətlərin qiymətləri 13,5 faiz, o cümlədən ərzaq məhsullarının qiymətləri 17,8 faiz, qeyri-ərzaq məhsullarının qiymətləri 12,5 faiz, əhaliyə göstərilən ödənişli xidmətlərin qiymətləri isə 8,7 faiz ar...\n520 hektar sahədə yaşıllaşdırma tədbirləri həyata keçiriləcək\nBu ilin yaz və payız əkini mövsümündə Naxçıvan Muxtar Respublikası ərazisində ümumilikdə 520 hektar sahədə meşəsalma, meşəbərpa və yeni meyvə bağlarının salınması planlaşdırılır. Naxçıvan Muxtar Respublikası Ekologiya və Təbii Sərvətlər Nazirliyindən AZƏRTAC-a bildirilib ki, cari ilin yaz əkini mövs...\nMayın 24-ü Stokholmda UEFA Avropa Liqasının finalı keçiriləcək. Həlledici oyunda Hollandiyanın “Ayaks” və İngiltərənin “Mançester Yunayted” komandaları üz-üzə gələcək. Novator.az bildirir ki, 1971-ci ildən keçirilən, 2008-cı ilədək UEFA kuboku adlanmış turniri indiyədək 27 komanda zəfərlə başa vurub...\nİyirmi il əvvəl “Za rubejom” qəzetindən Ölümlə bağlı maraqlı bir esseni tərcümə eləmişdim. Müəllifi də yadımdan çıxıb, o qəzet də indi bilmirəm hardadır. Dostum Zakir Sadatlı haqqında bu yazını qələmə almaq istəyəndə o tərcümə yadıma düşdü. Əvvəl fikirləşdim ki, Ölümlə bağlı “ağıllı fikirlər”in dost...\nVergilər Nazirliyinin ərazi vergi orqanları ilə iş üzrə departamentinin baş direktoru Elçin Bəylərov “Vergilər” qəzetinə müsahibə verib. Novator.az-ın məlumatına görə, baş direktor qeyd edib ki, 2016-cı ildə regionlardan vergi daxilolmaları 600,8 milyon manat olub: “2003-cü ildə bu rəqəm 37,7 milyon...\nDörd ayda iqtisadiyyat 1,2 faiz geriləyib\nDövlət Statistika Komitəsi 2017-ci ilin yanvar-aprel ayları üçün ümumi daxili məhsul istehsalı haqqında hesabat yayıb. Novator.az-ın məlumatına görə, qeyd olunur ki, yanvar-aprel aylarında ölkədə 20 milyard 139,8 milyon manatlıq və ya əvvəlki ilin eyni dövrü ilə müqayisədə 1,2 faiz az ümumi daxili m...\nDollar və rubl ucuzlaşıb, avro bahalaşıb\nMərkəzi Bank mayın 17-də ABŞ dollarının məzənnəsini 1,7025 manatdan 1,7022 manata endirib. Avro və Rusiya rublunun kurslarında da yenilik var. Novator.az-ın məlumatına görə, avro 1,8715 manatdan 1,8905 manata qalxıb, rubl isə 0,0302 manatdan 0,0301 manata düşüb. Gürcü larisi 0,7043, türk lirəsi 0,47...\nBakıda keçirilən 4-cü İslam Həmrəyliyi Oyunlarında mayın 17-dək 18 ölkənin təmsilçiləri qızıl medal alıblar. Novator.az siyahını təqdim edir: Türkiyə – 43 qızıl medal Azərbaycan – 41 İran – 10 Özbəkistan – 7 İndoneziya – 6 Əlcəzair, Misir – 4 İordaniya – 3 İraq, Səudiyyə Ərəbistanı – 2 Türkmənistan,...\nDövlət qulluğuna qəbul: sınaq müddəti azaldı\nPrezident İlham Əliyev fərman imzalayaraq sınaq müddəti ilə dövlət qulluğuna qəbul müqaviləsinin nümunəsində dəyişiklik edib. Novator.az-ın məlumatına görə, yenilik sınaq müddəti ilə əmək müqaviləsinin müddətini 6 aydan 3 aya endirir. Dəyişiklik “Dövlət qulluğu haqqında” qanunda yeniliklərin tətbiqi...\nCəbhə zonasında yerləşən yaşayış məntəqələrində gücləndirilmiş təhlükəsizlik rejiminin təmin edilməsi qaydaları təsdiq edilib. Prezidentin 16 may fərmanı ilə Nazirlər Kabinetinə qaydalardan irəli gələn məsələləri həll etmək tapşırılıb. Qaydalar dərc olunmayıb. Novator.az xatırladır ki, Azərbaycan 30...\nAzərbaycan Xalq Cümhuriyyətinin 100 illik yubileyi haqqında prezident sərəncamı imzalanıb. Novator.az-ın məlumatına görə, sərəncamda qeyd olunur ki, 2018-ci il mayın 28-də müsəlman Şərqində ilk parlamentli respublikanın – Azərbaycan Xalq Cümhuriyyətinin yaranmasının 100 ili tamam olur: “Azərbaycan X...


Maşın-maşın cehizi var gəlinimin, ay gəlinimin... » Qadınla.Com - Qadınlar Birİncidir!\nSizin fikirlәrinizi dә bilmәk istәyirәm. Sizcə, bu qədər təmtəraqlı cehizə ehtiyac varmı? Qız gəlin köçərkən cehiz olaraq əsas nəyi aparmalıdır? Siz evənərkən cehizinizdə nələr var idi? loading... 20


Yeni imza-Şəfəq Vilayətqızının şeirləri – Analitik informasiya portalı\n19.10.2021 15:13 22.11.2021 17:28 Yenises.ru\t6 Şərh\nUzun illər tanıyıram. Eyni həyətdə həmyaş kimi böyüdük. Sonra uzaq düşdük. Bu da taledir. Birimiz ali məktəbə o isə… Uşaqlıqdan şeir yazırdı. İlk oxucusu da məndim. Hətta Gəncə Dövlət Universitetinin ədəbiyyat bölümünü qazanacaq-deyə düşünürdüm. Olmadı…\nBir-birimizin üfüqündən itdik. Amma hey xatırladım və istedadını hansı qayğıya qurban verdi-(verməsəydi, sosial ortamda şeirləri, hekayələrinə rast gələrdim) deyə təəssüfləndim. Və bir gün elə sosial şəbəkə vasitəsiylə tapdı məni. Bu dəfə özü həm də. İlk sözüm- “o zaman yazdığın şeirlərin nə oldu”-sordum. –“Yazmadım bir müddət-bilirsən…”\nYenidən əlinə qələm alıb yazmağa başlayıb. “ Hər yerindən qalxan şeir yazır”-deyə qınancı çox olan mühitdə bunu da özü dedi. “Mən şeir yazıram, bəli, amma şairəm demirəm. Sadəcə hisslərimi vərəqə tökmək və paylaşmaq məni rahatladır”.\nMən də sadəcə onun şeirlərini Siz oxucuların ixtiyarına verirəm. Oxuyun və ….\nGecə yastığıma sıxıb üzümü,\nGöz yaşı tökməyiə öyrəşmişəm mən.\nYığıb dərdlərimi xəstə qəlbimə,\nGizlində çəkməyi öyrəşmişəm mən.\nXəyallar dolanıb gəlir geridən,\nHey çıxıb qabıqdan, çıxıb dəridən,\nKüskün xəyalları qurub, yenidən-\nDağıdıb, sökməyə öyrəşmişəm mən.\nO doğma ətrinə həsrətəm yenə\nMəcburdu sənsizlik qara geyinə\nKörpə arzuları qəm beşiyinə-\nKədərlə bükməyə öyrəşmişəm mən.\nHəyat zərbəsini vurandan bəri,\nSilinmir ömrümün ötən günləri,\nSökülən yamaqlı xatirələri-\nŞəfəqəm, tikməyə öyrəşmişəm mən.\nSən eşqi dəyərdən salıb gedəli,\nKüsüb xatirələr, görüşə gəlmir.\nNə qədər səsləsəm duymayır məni,\nKüsüb xatirələr görüşə gəlmir.\nSanki unuduram sənli günləri,\nQəlbin dərd çəkməyə yox ki, hünəri,\nMən səni ömrümdən siləndən bəri-\nKüsıb xatirələr, görüşə gəlmir.\nQızarmış neştərlə bağrımı sökən,\nÖmrümü doğrayıb yollara tökən,\nAcılar içində boynunu bükən-\nSevgi dastanını bitirmişəm mən,\nDərs alıb, payımı götürmüşəm mən,\nSanki yaddaşımı itirmişəm mən-\nTale bizi ayrı salmamış kimi,\nGəncliyimdən əsər qalmamış kimi,\nSanki sənlə Şəfəq olmamış kimi-\nInsan var həyatı payız kimidir,\nÜmidlər yarpaqtək bir- bir tökülür.\nSaralır, sozalır nigaran üzlər\nGümanı çiçəktək solub, bükülür.\nGəlir hüzün dolu ömrün payızı,\nƏsən külək alıb aparır onu.\nBeləmi yazılıb alnına yazı?\nQayadan “kıxmıktək” qoparır onu.\nSonra, yağış yağır ünidlərinə,\nDizətək çamura batır xəyalı.\nQaçıb gizlənməyə yeri qalmayır,\nİslanır… qısılır… yatır… xəyalı\nBir də dolu vurur arzularını,\nDustağa çevirir həyat içində.\nCəzasın çəkməyə məhkum olanın,\nGəl ölmüş ümidi oyat içində.\nİnsan var həyatı payız kimidir,\nGah əsir, gah yağır, gah da sozalır.\nHər gün ömüründən bir yarpaq düşür,\nHər gün ölümünün vaxtı azalır…\nIllər sonra sən qarşıma çıxanda,\nGördüm titrəyirdi əlin, ayağin.\nSalam verib, gözlərinə baxanda,\nOxudum, gözlərin verdi sorağın.\nHəsrətdən alışıb yandığın bəlli,\nƏsiri olmuşdun ötən günlərin.\nXəyallar etmirdi səni təsəlli,\nIzləri dərindi itən günlərin.\nBivəfa, xoşdurmu eylədiklərin?\nSən sevən qəlbinin düşmanı oldun.\nBoş bir bəhanəydi söylədiklərin,\nEtdiyin səhvlərin peşmanı oldun.\nUçurtdun əlindən səadətini,\nIndi çox gəzərsən, çox arayarsan.\nTəmiz, saf eşqini, məhəbbətini,\nHicranın əliylə qucaqlayarsan.\nSandın ki, dünyaya bir də gələrsən,\nSən öz taleyinlə zarafat etdin.\nSandın bir qələmlə qəmi silərsən,\nHəzin hekayəydin oxundun bitdin.\nƏlçatmaza döndü məsum duyğular,\nÜmid qapısından qovulmuş kimi.\nKüskün günlər həyatını sorğular,\nEşqin divarından ovulmuş kimi.\nİllər sonra sən qarşıma çixanda,\nSusmuş duyğularım dinəcək sandım…\nPeşiman duyğular səni sıxanda,\nBitmiş məhəbbətin halına yandım..\nBiz deyə bir şey yox, artıq inandım…\nÜstümə gəlməsin nə dost, nə tanış,\nGəlib kor düyünü acmağa çalış,\nQəlbimi qıranla deməyin barış-\nMən belə dünyadan küskün kimiyəm.\nMən ona sığinmaq istədim, qaçdı\nBətnim-bənizimdə yaralar açdı,\nHər yana xoşbəxtlik, mənə qəm saçdı-\nÇarmıxa çəkildi hər arzu, dilək,\nDolaşıq hisləri anlamır ürək,\nKönlümü almağa varmı ki, gərək?!\nGüvəndiyim dağın zirvəsi qardır,\nYarımçıq sevdalar könlümə yardır,\nMənim susmağımın səbəbi vardır-\nÇəkdirib dərdini, ruhumu yoran,\nQorxudub uşaqtək bağrımı yaran,\nHər fürsət tapanda könlümü qıran-\nŞəfəqəm, çox çəkdim, qorxutmaz hədən,\nHey düşdüm atdığı tilova nədən?\nQəmin beşiyinə bələyib gedən-\nZaman yaraları qaşıyıb gedir,\nBirtəhər yükünü daşıyıb gedir,\nHərə öz ömrünü yaşıyıb gedir-\nÖmürdən ömürə pay ola bilməz.\nQorxunu, hürkünü qəlbimə salan,\nŞirin yuxuları əlimdən alan,\nTənha gecələrin sirdaşı olan-\nUzaq ulduzlardan ay ola bilməz.\nCəsarət gərəkdir səddi aşmağa,\nAlın yazısından yol yox qaçmağa\nBəzən kükrəməyə, coşub daşmağa-\nSısqa bulaqlardan çay ola bilməz.\nYaşanmış tarixdi omrün dünəni,\nUnutma yolunda yanıb sönəni,\nSevməsə ürəkdən sevən sevəni-\nIsnişib onunla bay ola bilməz.\nQorxuram qasırğa yolumu kəsə,\nNadan ocağında verildim hisə,\nQiymət vermək gərək yaxşıyla, pisə-\nOnlar bir- birinə tay ola bilməz.\nMƏN ANA DEYƏNDƏ\nMən ana deyəndə gözüm önünə,\nSaçını ağ- qara hörənlər gəlir.\nBalası yolunda canını verən,\nGoru bu dünyada görənlər gəlir.\nDünyanın yükünü çiyninə alan,\nAylarla, illərlə yuxusuz qalan,\nZülümün küləyi saçların yolan-\nGöz yaşın ovcuna silənlər gəlir.\nQəlbi ümman kimi coşub, çağlayan,\nİllərin yükündən şəllək bağlayan,\nHər möhnətə dözən, qəlbi ağlayan-\nÜzdə hər yetənə gülənlər gəlir.\nNə boran qorxutmaz, nə də qarlı qış,\nBu dözüm, qürura alqış, min alqış,\nÜrəyi nigaran, üzündə qırış-\nNamusu, qeyrəti bilənlər gəlir.\nMən ana deyəndə, gözüm önünə,\nHər qəmi, kədəri alıb belinə,\nQabarlı əliylə, dərdin selinə-\nGecə, gündüz divar hörənlər gəlir\nÖvlad dağı qəlbində dağ olsa da,\nQara saçi bir gündə ağ olsa da,\nRuhən ölmüs, cismən də sağ olsa da…\nVətən, deyən analara qurbanam.\nÖmrü solan, ümidləri qırılan-\nŞəhid verib bağrı başi yarılan,\nSağ yollayıb tabutuna sarılan…\nSizin yanan köksünüzdə odam mən,\nÖzünüzəm, sanmayın ki, yadam mən,\nMümkün deyil bu acını udam mən-\nGecə -gündüz şəkillərə yalvaran,\nYana- yana yollarına boylanan,\nSönməyəcək bir atəşdə hey yanan-\nSEVDIYIM YAR QOCALDI\nBu gün sevdiyim o yar qarşıma çıxdı birdən…\nBaxdım ona doyunca, bir az uzaqdan, gendən\nÜzündə qırış vardı, saçlarında çoxlu dən-\nGözlərimə yaş doldu, bir anda döndü selə,\nMənim sevdiyim o yar nə tez qocaldı belə?!\nDaha gözlər əvvəlki sevgiylə baxmayırdı,\nO intizar, o həsrət qəlbindən çıxmayırdı,\nSanki birilərindən eşqini saxlayırdı,\nGetdi gənclik illəri, ömrünü verdi yelə,\nDizlərinin taqəti azalmışdı elə bil,\nSusmuşdum qarşısında, sanki lal olmuşdu dil,\nGetdi daha o çağlar geriyə gələn deyil-\nOnun ümidi vardı kövrək qəlbində hələ,\nAlnındakı qırışlar bir hicran yatışıydı,\nSolmuş üzü günəşin qüruba batışıydı,\nTez- tez aldığı nəfəs qəlbinin atışıydı,\nO keçmiş xatirələr, oyandı gəldi dilə,\nÖmrün baharı getmiş, gəlmiş idi boranı,\nSanki dünən gəzmişdik o yaylağı, aranı\nQopartdıq qəlbimizdə qaysaq tutmuş yaranı,\nBizə amansız olan nə deyim aya, ilə\nQayıtmaz ki, bir daha ötüb keçən o çağlar,\nXatirələr kövrələr, ümüdlər susub ağlar,\nIndi bizi hicranın titrək əli qucaqlar,\nAğladıq, özümüzü ala bilmədik ələ,\nDağda qarı əridib, su yerinə içdin sən.\nDizətək qara batıb, dağdan, daşdan keçdin sən.\nVətənin keşiyini, layiqincə çəkdin sən.\nYenilməz qeyrətinə, qurban ay Vətən oğlu.\nGünlərlə ac oturdun, sarıldın silahına\nGecə, gündüz sığındın Allahın pənahına,\nMəğrurca sinə gərdin, bəşərin sınağına-\nQorxmaz cəsarətinə, qurban ay Vətən oğlu.\nDüşmənin ayağinı, doğma yurdumdan kəsdin.\nTorpaqların üstündə, bir ana kimi əsdin.\nLazım gəlsə canından, keçmək olubdu qəsdin.\nDönməz məhəbbətinə, qurban ay Vətən oğlu.\nSəndə olan cəsarət heç kəsdə ola bilməz.\nNə qədər ki, siz varsız Vətən bolünə bilməz.\nVətən üçün can verən, qəlblərdə ölə bilməz.\nMəğrur şücayətinə, qurban ay Vətən oğlu.\nG E T D İ\nXatirələr aldı məni qoynuna,\nAlıb uzaqlara götürdü getdi.\nTuş gəlmişəm fələyin tərs oynuna,\nIntizar hicrana otürdü getdi.\nMən köklənib qəm sazında çalındım,\nEşq önündə silahsızdım, yalındım…\nBahalı duyğumla ucuz alındım-\nBu dünyam onunla söküldü getdi.\nBəxt mənlə oynayır, nədən yorulmur?\nSu başdan bulanıb ondan durulmur,\nKüsüb xəyallarım daha qurulmur,\nAcı bir tənhalıq gətirdi getdi.\nƏlimdə son məktub büküb, əzirəm\nYoxsul duyğulardan artıq bezirəm,\nSöküb dağıtdığı ömrü gəzirəm-\nQaranlıq yollarda itirdi getdi.\nŞəfəqəm arzular çıxır sözümdən,\nƏrköyün xəyallar qaçır gözümdən,\nHaraya gizlənim özüm özümdən-\nVəfasız oyunu bitirdi getdi.\n← Merkel Ərdoğanla mübahisə edib\nRusiyada koronanın artamsı səbəbiylə lokdaun elan edildi →\n19.05.2014 03:29 01.06.2022 13:33 Yenises.ru\t0\n05.11.2012 18:26 23.03.2021 18:36 Yenises.ru\t0\nYenidən sevilmək istə!\n10.08.2012 00:38 23.03.2021 18:38 Yenises.ru\t0\n6 thoughts on “Yeni imza-Şəfəq Vilayətqızının şeirləri”\n19.10.2021 tarihinde, saat 17:09\nTünzalə xanım təşəkkür edirəm belə gözəl yazarla bizi görüşdürdün. Şəfəq xanıma da uğurlar arzulayıram\n20.10.2021 tarihinde, saat 13:41\nMüəllifə təşəkkür edin! Siz də sağ olun!\n20.10.2021 tarihinde, saat 01:21\nÇox sağolun Tünzalə xanım gözəl tapıntıdı\n20.10.2021 tarihinde, saat 13:42\n20.10.2021 tarihinde, saat 23:26\nIkinizin də qələminizə sağlıq\n02.11.2021 tarihinde, saat 14:57\nÇoooox minnətdaram əzizim. Çooox sağol. Ürəyinə, qələminə sağlıq\nNüşabə üçün bir cavab yazın Cavabı ləğv et


“Dini etiqad azadlığı haqqında” və “KİV haqqında” qanunlar dəyişidirilir – EtikXəbər\n“Dini etiqad azadlığı haqqında” və “Kütləvi informasiya vasitələri haqqında” qanunlara dəyişikliklər edilir.\nEtikxeber.az-ın məlumatına görə, bununla bağlı Milli Məclisin (MM) İnsan hüquqları komitəsinin oktyabrın 12-də keçirilən iclasında məlumat verilib.\nİclasda qeyd edilib ki, “Dini etiqad azadlığı haqqında” qanuna edilməsi nəzərdə tutulan yeni əlavəyə əsasən, dini ekstremist fəaliyyətlə məşğul olan dini qurumların fəaliyyəti qadağan edilir. Bundan başqa, dini ekstremist fəaliyyətlə məşğul olma da dini qurumun ləğv edilməsi hallarına aid ediləcək.\n“Kütləvi informasiya vasitələri haqqında” qanuna dəyişikliklərin edilməsi üçün hazırlanan yeni layihəyə əsasən, dini ekstremizm əleyhinə xüsusi əməliyyatın aparılması zonasında kütləvi informasiya vasitələri işçilərinin fəaliyyəti əməliyyat aparan orqan tərəfindən müəyyən edilir. Layihəyə əsasən, dini ekstremizm əleyhinə aparılan əməliyyat barədə məlumatlar əməliyyat aparan orqanın müəyyən etdiyi formada və həcmdə verilir.


Gül Şirniyyati Tarif - yuvaasia.com\n5,5 su stəkanı un (600 q)\n1 paketYuva 11q Instant Quru Maya\n1 kiçik qəhvə fincanı duru yağ (60 q) (yarısı xəmir, digər yarısı xəmiri açarkən üzərinə çəkmək üçün)\n1 su stəkanı portağallı qazlı su (200 q)\n1 ədəd sürtgəcdən keçirilmiş portağal qabığı və suyu\nSu və şəkəri qaynadın, limon suyu əlavə edin. Soyumasını gözləyin. Geniş bir qabda un, maya, qazlı su, duru yağ, portağal suyu, sürtgəcdən keçirilmiş portağal qabığı və yumurtanı qarışdırın. Eyni tərkibli və yumşaq xəmir olana qədər yoğurun. 4 hissəyə bölün. Hər hissəni duru yağ ilə yağlayıb, oxlov ilə açın. Kənarından incə lent enində kəsin, rulet şəklində bükün. Xəmir bitənədək eyni işi təkrar edin. Yağlanmış tavaya düzün. Otaq temperaturunda 30-40 dəqiqə gözləyin. Öncədən isidilmiş 150-160 °C-lik sobada 35-40 dəqiqə bişirin. Sobadan çıxarılan isti şirniyyat üzərinə soyuq şərbət gəzdirin. Soyuduqdan sonra süfrəyə təqdim edin.


İstanbulda "Quds: Vehyin muqeddeslesdirdiyi seher" adli beynelxalq konfrans kecirilib - Azadliq Xeber\nİstanbulda “Quds: Vehyin muqeddeslesdirdiyi seher” adli beynelxalq konfrans kecirilib\nİstanbulda “Qüds: Vəhyin müqəddəsləşdirdiyi şəhər” adlı beynəlxalq konfrans keçirilib\n29 Yanvar, 2018 13:38 xeber – İstanbul şəhərində “Qüds: Vəhyin müqəddəsləşdirdiyi şəhər” adlı beynəlxalq konfrans keçirilib.\n“Report”un Türkiyə bürosu xəbər verir ki, tədbirdə Türkiyə baş nazirinin müavini, hökumət sözçüsü Bekir Bozdağ, Türkiyənin diyanət işləri başkanı, pr.dr. Ali Erbaş, Qafqaz Müsəlmanları İdarəsinin (QMİ) sədri, şeyxülislam Allahşükür Paşazadə, İraq, Fələstin, Pakistan, Hindistan, Özbəkistan, İndoneziya və s. müsəlman ölkələrinin dini liderləri, siyasətçilər, elm adamları iştirak ediblər.\nTürkiyənin təşəbbüsü ilə keçirilən konfrans “Qurani-Kərim”dən ayələrin oxunmasıyla işinə başlayıb. Daha sonra Qüds şəhərinin zəngin keçmişindən, qədim tarixindən bəhs edən film nümayiş olunub.\nTədbirdə Türkiyə baş nazirinin müavini, hökumət sözçüsü Bekir Bozdağ, Türkiyənin diyanət işləri başkanı, pr.dr. Ali Erbaş, Qafqaz Müsəlmanları İdarəsinin (QMİ) sədri, şeyxülislam Allahşükür Paşazadə və digər qonaqlar çıxış ediblər.\nKonfransda ABŞ prezidenti Donald Trampın Qüdsü İsrail Dövlətinin paytaxtı kimi tanımasının beynəlxalq hüquq normalarına zidd olduğu və problemin tezliklə həllini tapmasının vacibliyi vurğulanıb.


Bu ilin son iki ayının 5 əsas iqtisadi çətinliyi – Qubad İbadoğludan dəyişiklik anonsu\n02 Noyabr 2016 - 14:55\nBu ilin son iki ayının 5 əsas iqtisadi çətinliyi –Qubad İbadoğludan dəyişiklik anonsu\nTanınmış iqtisadçı Qubad İbadoğlu Azərbaycan iqtisadiyyatında mühüm dəyişikliklərin baş verəcəyini deyir.\nStrateq.az xəbər verir ki, o, bu ilin son 2 ayında milli iqtisadiyyatda aşağıdakı ciddi dəyişikliklərin gözlənildiyini açıqlayıb:\n"Əgər ölkədə sürətli və kompleks islahatlar başlmasa, bu dəyişikliklərdən ən çox əziyyət çəkən istehlakçılar və biznes olacaq.\n1. Qiymətlər daha sürətlə bahalaşacaq.Manatın məzənnəsinin ucuzlaşması, mövsümü amillərin fəallaşması və dövriyyədə pul bazasınin artması istehlak qiymətləri indeksini yüksəldəcək. Bu ilin oktyabrında ölkədə pul bazası 9,4 faiz artaraq 7,4 milyard manat olub.\n2. Manatın məzənnəsi ucuzlaşmaqda davam edəcək. Çünki müşahidələr göstərir ki, Mərkəzi Bankın məzənnə siyasətindəki son dəyişiklik onun gerçək kursunun müəyyənləşməsinə hədəflənib. Bu siyasəti kifayət qədər vaxt itirəndən sonra gec də məqbul hesab edən Mərkəzi Bankın hazırkı yanaşması indiki halda daha düzgündür. Manatın məzənnəsinin ucuzlaşmasına təsir göstərən amillərdən biri də ABŞ-da FED faizləri artırmaq ehtimalının getdikcə artmasıdır. Əgər bu gün gözlənilən qərar verilməzsə, onda dekabrın 13-14-də keçiriləcək növbəti və son iclasda bu qərar qaçılmazdır.\n3. Tədiyyə balansının kəsiri bir az da artacaq. Noyabrın 30-da OPEC neft hasilatının müəyyən səviyyədə dondurulması məsələsində razılaşma əldə etməzsə, neftin dünya bazar qiymətləri bir az da ucuzlaşacaq. Bu da ilin sonunda ölkənin əsas ixrac məhsulundən əldə edilən valyuta gəlirlərinin azalmasına gətirib çıxaracaq və tədiyyə balansının cari hesablar planının kəsirinin artımını sürətləndirəcək. Noyabrın 2-də dünya bazarında 1 barel "Brend" markalı neftin qiyməti 47,7 dollar olub.\n4. Dövlət büdcənin defisiti sürətlə çoxalacaq. Son 2 ayda dövlət büdcəsinin xərcləmələrinin artması onun kəsirini çoxalmasını şərtləndirəcək. Bu ilin 9 ayında dövlət büdcəsinin 519,1 mln. manat məbləğində kəsiri (defisit) yaranıb. Həmin dövrdə dövlət büdcəsinin xərcləri proqnoza nisbətən 12,5 faiz az icra olunub.\n5. Mərkəzi Bankın valyuta ehtiyatarı daha da azalacaq. Bu ilin son aylarında dövlətin, şirkətlərin, bankları xarici valyuta ilə borc öhdəlikləriin artımı dollara tələbatın çoxalmasını şərtləndirəcək. Hətta Dövlət Neft Fondunun müdaxiləsi davam etsə belə, Mərkəzi Bankın valyuta ehtiyatarı çoxdan qorunan qırmızı xətti keçərək 4 milyard dollardan da aşağı düşəcək. Oktyabr ayının 30-a Mərkəzi Bankın sərəncamında olan rəsmi valyuta ehtiyatlarının həcmi 4 mlrd. 5,5 mln. ABŞ dolları təşkil edib".


Qori tunelinin yaxınlığında yanğın baş verib – Marneuli FM\nÇərşənbə 21 Oktyabr 2020 / 01:07\nQori tunelinin yaxınlığında yanğın baş verib\nDİN-in Fövqəladə Hallar Nazirliyinin məlumatına görə, Qori tunelinin yaxınlığında avqustun 28-də yanğın baş verib.\nHal-hazırda hadisə yerində üç yanğınsöndürən qrupu çalışır. Yanğın ota düşüb. Agentliyin məlumatına görə, yanğına müdaxilə olunsada hələ tam söndürülməyib.\nYanğının yaranma səbəbi məlum deyil.\n"One Caucasus" 2017 başa çatdı\nGürcüstanlı jurnalistlər İrana yola düşürlər\nRustavi 2-nin eksitpoluna əsasən, Tbilisidə mer seçkilərində Kaladze qalib gəlib\nBolnisidə yaşayan soydaşımız traktor ixtira edib\nİçməli susuz qalan yeddi ailə\nSanitar normalar və fast-food obyektləri “Marifçilik” verlişi\nAkaki Zoidze – son bir il ərzində dərmanların qiyməti təqribən 15% artıb\n“საუბრები” მარნეულზე და მასთან დაკავშირებულ სტერეოტიპებზე: Marneuli və onunla əlaqədar olan stereotiplər haqda “söhbətlər”\nPolis “Azadlıq Meydanı” metro dayanacağında 2 nəfəri saxlayıb\nAnar Rafiqoğlunun “Zarafat Kolleksiyası 4” tamaşasından sora media açıqlaması – VIDEO\nNəzarət xidməti- “Şəhərin təmziliyi əhalinin anlayışından asılıdır”\nPatriarxın öhdəliyini yerinə yetirən şəxs haqqında nə bilirik – Mitropolit Şio


Fuad Qəhrəmanlının həbs müddəti bir ay da artırıldı | 24saat\nFuad Qəhrəmanlının həbs müddəti bir ay da artırıldı\nNardaran hadisələrində dövlət əleyhinə çağırış etməkdə təqsirləndirilərək həbs edilən Azərbaycan Xalq Cəbhəsi Partiyasının sədr müavini Fuad Qəhrəmanlının barəsində seçilmiş həbs qətimkan tədbirinin müddəti yenidən artırılıb.\nBu barədə F.Qəhrəmanlının vəkili Fəxrəddin Mehtiyev məlumat verib.\nVəkil bildirib ki, Nəsimi Rayon Məhkəməsində hakim Elman İsayevin sədrliyi ilə keçirilən prosesdə istintaq orqanının Fuad Qəhrəmanlının həbs müddətinin artırılması ilə bağlı verdiyi vəsatətə baxılıb. Məhkəmənin qərarı ilə F.Qəhrəmanlının barəsindəki həbs-qətimkan tədbiri daha 1 ay uzadılıb.\tXatırladaq ki, F.Qəhrəmanlı ötən il dekabrın 8-də Nardaran hadisələri ilə bağlı çağırışlar etməkdə təqsirləndirilərək həbs edilib. Məhkəmə onun barəsində 3 ay müddətinə həbs-qətimkan tədbiri seçib. Daha sonra onun barəsində seçilmiş həbs qətimkan tədbirinin müddəti uzadılıb.\nF.Qəhrəmanlı Cinayət Məcəlləsinin 281 (dövlət əleyhinə açıq çağırışlar) və 283-cü ( milli, irqi, sosial və ya dini nifrət və düşmənçiliyin salınması) maddələri ilə ittiham olunur.\nRövşən Lənkəranski məşhur avtoritetləri İstanbula topladı